open-index/open-wikipedia-markdown huggingface dataset:
മനോവികാരം

ചിന്തകൾ, വികാരങ്ങൾ, പെരുമാറ്റ പ്രതികരണങ്ങൾ, ഒരു പരിധിവരെ ആനന്ദം അല്ലെങ്കിൽ അനിഷ്ടം എന്നിവയുമായി ബന്ധപ്പെട്ടിരിക്കുന്ന ന്യൂറോ ഫിസിയോളജിക്കൽ മാറ്റങ്ങളാൽ ഉണ്ടാകുന്ന ശാരീരികവും മാനസികവുമായ അവസ്ഥകളാണ് വികാരങ്ങൾ.[1][2][3][4]  വികാരങ്ങൾ പലപ്പോഴും മാനസികാവസ്ഥ, സ്വഭാവം, വ്യക്തിത്വം, സ്വഭാവം അല്ലെങ്കിൽ സർഗ്ഗാത്മകത എന്നിവയുമായി ബന്ധപ്പെട്ടിരിക്കുന്നു.[7]

മനഃശാസ്ത്രം, വൈദ്യശാസ്ത്രം, ചരിത്രം, വികാരങ്ങളുടെ സാമൂഹ്യശാസ്ത്രം, കമ്പ്യൂട്ടർ സയൻസ് എന്നിവയുൾപ്പെടെ നിരവധി മേഖലകൾ സംഭാവന ചെയ്യുന്നതിനാൽ കഴിഞ്ഞ രണ്ട് ദശാബ്ദങ്ങളായി വികാരത്തെക്കുറിച്ചുള്ള ഗവേഷണം വർദ്ധിച്ചു. വികാരങ്ങളുടെ ഉത്ഭവം, പ്രവർത്തനം, മറ്റ് വശങ്ങൾ എന്നിവ വിശദീകരിക്കാനുള്ള നിരവധി ശ്രമങ്ങൾ ഈ വിഷയത്തിൽ തീവ്രമായ ഗവേഷണം വളർത്തിയെടുത്തു. വികാരത്തിൻ്റെ പരിണാമ ഉത്ഭവത്തെക്കുറിച്ചും സാധ്യമായ ലക്ഷ്യത്തെക്കുറിച്ചും സിദ്ധാന്തം പറയുന്നത് ചാൾസ് ഡാർവിൻ്റെ കാലത്താണ്. നിലവിലെ ഗവേഷണ മേഖലകളിൽ വികാരത്തിൻ്റെ ന്യൂറോ സയൻസ് ഉൾപ്പെടുന്നു, പിഇടി, എഫ്എംആർഐ സ്കാനുകൾ പോലുള്ള ഉപകരണങ്ങൾ ഉപയോഗിച്ച് തലച്ചോറിലെ ചിത്ര പ്രക്രിയകൾ പഠിക്കുന്നു.

ഒരു യാന്ത്രിക വീക്ഷണകോണിൽ നിന്ന്, വികാരങ്ങളെ "ഒരു പ്രത്യേക ശാരീരിക പ്രവർത്തനവുമായി ബന്ധപ്പെട്ട ഒരു പോസിറ്റീവ് അല്ലെങ്കിൽ നെഗറ്റീവ് അനുഭവം" എന്ന് നിർവചിക്കാം. , സൈക്കോഫിസിയോളജിക്കൽ മാറ്റങ്ങൾ, ഉപകരണ സ്വഭാവം.[9][10] ഒരു കാലത്ത്, അക്കാദമിക് വിദഗ്ധർ ഒരു ഘടകം ഉപയോഗിച്ച് വികാരത്തെ തിരിച്ചറിയാൻ ശ്രമിച്ചു: ആത്മനിഷ്ഠ അനുഭവമുള്ള വില്യം ജെയിംസ്, ഉപകരണ സ്വഭാവമുള്ള പെരുമാറ്റ വിദഗ്ധർ, ശാരീരിക മാറ്റങ്ങളുള്ള സൈക്കോഫിസിയോളജിസ്റ്റുകൾ തുടങ്ങിയവ. അടുത്തിടെ, വികാരം എല്ലാ ഘടകങ്ങളും ഉൾക്കൊള്ളുന്നുവെന്ന് പറയപ്പെടുന്നു. വികാരത്തിൻ്റെ വിവിധ ഘടകങ്ങളെ അക്കാദമിക് അച്ചടക്കത്തെ ആശ്രയിച്ച് കുറച്ച് വ്യത്യസ്തമായി തരം തിരിച്ചിരിക്കുന്നു. മനഃശാസ്ത്രത്തിലും തത്ത്വചിന്തയിലും, വികാരം സാധാരണയായി ഒരു ആത്മനിഷ്ഠവും ബോധപൂർവവുമായ അനുഭവം ഉൾക്കൊള്ളുന്നു, ഇത് പ്രാഥമികമായി സൈക്കോഫിസിയോളജിക്കൽ പ്രകടനങ്ങൾ, ജീവശാസ്ത്രപരമായ പ്രതികരണങ്ങൾ, മാനസികാവസ്ഥകൾ എന്നിവയാൽ സവിശേഷതയാണ്. വികാരത്തിൻ്റെ സമാനമായ ബഹുഘടക വിവരണം സാമൂഹ്യശാസ്ത്രത്തിൽ കാണപ്പെടുന്നു. ഉദാഹരണത്തിന്, പെഗ്ഗി തോയിറ്റ്സ് വികാരങ്ങളെ ഫിസിയോളജിക്കൽ ഘടകങ്ങൾ, സാംസ്കാരികമോ വൈകാരികമോ ആയ ലേബലുകൾ (കോപം, ആശ്ചര്യം മുതലായവ), പ്രകടമായ ശരീര പ്രവർത്തനങ്ങൾ, സാഹചര്യങ്ങളുടെയും സന്ദർഭങ്ങളുടെയും വിലയിരുത്തൽ എന്നിവ ഉൾപ്പെടുന്നതായി വിവരിക്കുന്നു.[11] യുക്തിചിന്തയും തീരുമാനങ്ങളെടുക്കലും പോലെയുള്ള വൈജ്ഞാനിക പ്രക്രിയകൾ പലപ്പോഴും വൈകാരിക പ്രക്രിയകളിൽ നിന്ന് വേറിട്ടുനിൽക്കുന്നു, ഇത് "ചിന്തയും" "വികാരവും" തമ്മിൽ ഒരു വിഭജനം ഉണ്ടാക്കുന്നു. എന്നിരുന്നാലും, എല്ലാ വികാര സിദ്ധാന്തങ്ങളും ഈ വേർപിരിയലിനെ സാധുതയുള്ളതായി കണക്കാക്കുന്നില്ല.

ഇക്കാലത്ത്, ക്ലിനിക്കൽ, ക്ഷേമത്തിൻ്റെ പശ്ചാത്തലത്തിൽ വികാരങ്ങളെക്കുറിച്ചുള്ള മിക്ക ഗവേഷണങ്ങളും ദൈനംദിന ജീവിതത്തിലെ വൈകാരിക ചലനാത്മകതയിൽ ശ്രദ്ധ കേന്ദ്രീകരിക്കുന്നു, പ്രധാനമായും നിർദ്ദിഷ്ട വികാരങ്ങളുടെ തീവ്രത, അവയുടെ വ്യതിയാനം, അസ്ഥിരത, നിഷ്ക്രിയത്വം, വ്യത്യാസം, അതുപോലെ വികാരങ്ങൾ ഓരോന്നും എങ്ങനെ വർദ്ധിപ്പിക്കുന്നു അല്ലെങ്കിൽ മങ്ങിക്കുന്നു. മറ്റ് കാലക്രമേണ, ആളുകൾ തമ്മിലുള്ള ഈ ചലനാത്മകതയിലെ വ്യത്യാസങ്ങളും ജീവിതകാലം മുഴുവൻ

## അവലംബം


വർഗ്ഗം:മനഃശാസ്ത്രം
വർഗ്ഗം:വികാരങ്ങൾ
ശൂന്യത

ദ്രവ്യമില്ലാത്ത സ്ഥലത്തെയാണ്‌ (space) **ശൂന്യത** (vacuum) എന്ന് പറയുന്നത്. എങ്കിലും പ്രായോഗികമായി ദ്രവ്യം തീരെയില്ലാത്ത സ്ഥലമില്ല. അതിനാൽ സാധാരണ ശൂന്യത എന്നതുകൊണ്ടുദ്ദേശിക്കുന്നത് ദ്രവ്യത്തിന്റെ അളവ് വളരെക്കുറച്ചായതിനാൽ മർദ്ദം അന്തരീക്ഷമർദ്ദത്തെക്കാൾ വളരെക്കുറച്ചായ സ്ഥലത്തെയാണ്‌. സിദ്ധാന്തരൂപവത്കരണത്തിനുപയോഗിക്കുന്ന ദ്രവ്യം തീരെയില്ലാത്ത ശൂന്യതയെ **പൂർണ്ണശൂന്യത** (perfect vacuum) എന്നും പ്രായോഗികമായി ലഭ്യമാകുന്ന ശൂന്യതയെ **ഭാഗികശൂന്യത** (partial vacuum) എന്നും വിളിക്കുന്നു

പൂർണ്ണശൂന്യതയ്ക്ക് എത്രത്തോളം അടുത്തുനിൽക്കുന്നു എന്നതാണ്‌ ശൂന്യതയുടെ *ഗുണം* എന്നതുകൊണ്ട് സൂചിപ്പിക്കുന്നത്. സ്ഥലത്തിൽ ബാക്കിയുള്ള വാതകങ്ങളുടെ മർദ്ദം ശൂന്യതയുടെ ഗുണത്തെ സൂചിപ്പിക്കുന്നു. ടോർ എന്ന ഏകകമാണ്‌ ശൂന്യതയുമായി ബന്ധപ്പെട്ട വാതകമർദ്ദമളക്കാൻ സാധാരണയായി ഉപയോഗിക്കുന്നത്. താഴ്ന്ന മർദ്ദം കൂടുതൽ നല്ല ശൂന്യതയെ സൂചിപ്പിക്കുന്നുവെങ്കിലും കൃത്യമായ വിശകലനത്തിന്‌ മറ്റു ഘടകങ്ങൾ കൂടി കണക്കിലെടുക്കേണ്ടതുണ്ട്. ക്വാണ്ടം ഭൗതികത്തിലെ സിദ്ധാന്തങ്ങൾ സ്ഥലത്തിലെ ഒരു ഭാഗവും പൂർണ്ണമായി ശൂന്യമായിരിക്കുകയില്ല എന്ന് പറയുന്നതിനാൽ ശൂന്യതയുടെ ഗുണത്തിന്‌ സൈദ്ധാന്തികമായും പരിധിയുണ്ട്. ബഹിരാകാശവും നക്ഷത്രാന്തരമാധ്യമവും പ്രകൃതിയിലെ ഗുണമേറിയ ശൂന്യതകളാണ്‌. ഇന്നത്തെ ഏറ്റവും മികച്ച സാങ്കേതികവിദ്യയിലൂടെ സാധിക്കുന്നത്തിലും വളരെ നല്ല ശൂന്യതയാണ്‌ ഇവ നൽകുന്നത്. 

പുരാതന ഗ്രീസ് മുതലേ ശൂന്യത ദാർശനികമായ സം‌വാദങ്ങൾക്ക് വിഷയമായിരുന്നു. എന്നാൽ ശാസ്ത്രീയമായ പഠനമാരംഭിച്ചത് പതിനേഴാം നൂറ്റാണ്ടിൽ മാത്രമാണ്. 1643-ൽ ഇവാഞ്ചലിസ്റ്റ ടോറിസെല്ലി ആദ്യമായി പ്രയോഗശാലയിൽ ശൂന്യത സൃഷ്ടിച്ചു. അന്തരീക്ഷമർദ്ദത്തെക്കുറിച്ചുള്ള അദ്ദേഹത്തിന്റെ സിദ്ധാന്തങ്ങളെ അടിസ്ഥാനമാക്കി കൂടുതൽ രീതികൾ വികസിപ്പിക്കപ്പെട്ടു. ഒരുഭാഗം അടഞ്ഞ നീണ്ട ഗ്ലാസ്സ് പാത്രത്തിൽ രസം നിറയ്ക്കുകയും അതിനെ മറ്റൊരു പാത്രത്തിലേക്ക് ഒഴിക്കുകയും ചെയ്തുകൊണ്ടാണ്‌ ടോറിസെല്ലി ശൂന്യത സൃഷ്ടിച്ചത്.

ബൾബുകൾ, വാക്വം ട്യൂബുകൾ എന്നിവയുടെ വരവോടെ ഇരുപതാം നൂറ്റാണ്ടായപ്പോഴേക്കും ശൂന്യതയ്ക്ക് വമ്പിച്ച വ്യാവസായികപ്രാധാന്യം കൈവന്നു. ശൂന്യത സൃഷ്ടിക്കാനുള്ള അനേകം സാങ്കേതികവിദ്യകൾ ഇന്നുണ്ട്. മനുഷ്യൻ ബഹിരാകാശയാത്ര തുടങ്ങിയതോടെ ശൂന്യത മനുഷ്യന്റെയും മറ്റ് ജീവജാലങ്ങളുടെയും ആരോഗ്യത്തെ എങ്ങനെ ബാധിക്കുന്നു എന്നറിയാനും ശ്രമങ്ങളുണ്ടായിട്ടുണ്ട്.

വർഗ്ഗം:ഭൗതികശാസ്ത്രം
കേരള വർമ്മ പഴശ്ശിരാജ (ചലച്ചിത്രം)

എം ടി വാസുദേവൻ നായരുടെ തിരക്കഥയിൽ ഹരിഹരൻ  സം‌വിധാനം ചെയ്ത്  മലയാളം ഭാഷയിൽ 2009 ഒക്ടോബർ 16-ന്‌ പുറത്തിറങ്ങിയ ചലച്ചിത്രമാണ് ***കേരള വർമ്മ പഴശ്ശിരാജ***. 2009-ലെ മമ്മൂട്ടിയുടെ ദീപാവലി റിലീസ് ചിത്രമായിരുന്നു ഇത്. മമ്മൂട്ടി, ശരത് കുമാർ, കനിഹ, പത്മപ്രിയ എന്നിവർ മുഖ്യ വേഷങ്ങൾ കൈകാര്യം ചെയ്തിരിക്കുന്നു.  27 കോടി ചെലവിട്ടു നിർമ്മിച്ച ചലച്ചിത്രം മലയാള സിനിമാ ചരിത്രത്തിലെ ഏറ്റവും ചെലവേറിയ ചലച്ചിത്രമാണ്,. ഇളയരാജ സംഗീതം നിർവഹിച്ചിരിക്കുന്ന ചലച്ചിത്രത്തിന്റെ ശബ്ദമിശ്രണം ഓസ്കാർ ജേതാവ് റസൂൽ പൂക്കുട്ടിയാണ്‌ നിർ‌വഹിച്ചിരിക്കുന്നത്. 
ചിത്രത്തിന്റെ ചരിത്രപ്രാധാന്യം കണക്കിലെടുത്ത് കേരളസർക്കാർ ഇതിന്റെ പ്രദർശനത്തിന് 50% നികുതിയിളവ് പ്രഖ്യാപിച്ചിട്ടുണ്ട്.അന്നത്തെ കാലത്തെ 50 കോടി അടുത്ത് കളക്‌ഷൻ നേടിയ എക്കാലത്തെയും മികച്ച ചിത്രമായിരുന്നു കേരളവർമ്മ പഴശ്ശിരാജാ.

## ശബ്ദം നൽകിയവർ
{|border="1" style="border-collapse: collapse;" class="wikitable"
|-style="background-color: rgb(255,85,0);"
!കഥാപാത്രത്തിന്റെ പേര്
!ശബ്ദം നല്കിയത്
|-
|എടച്ചേന കുങ്കൻ
|ഷോബി തിലകൻ
|-

## കഥാപാത്രങ്ങൾ
* മമ്മൂട്ടി – പഴശ്ശിരാജ
* ശരത് കുമാർ – എടച്ചേന കുങ്കൻ
* മനോജ് കെ. ജയൻ – തലക്കൽ ചന്തു
* പത്മപ്രിയ – നീലി
* കനിഹ‌ – കൈതേരി മാക്കം
* സുരേഷ് കൃഷ്ണ – കൈതേരി അമ്പു
* സുമൻ – പഴയംവീടൻ ചന്തു
* തിലകൻ – കുറുമ്പ്രനാട് രാജ വീരവർമ്മ
* ലിൻഡ ആർസെനിയോ – ഡോറ

## സംഗീതം
ഒ.എൻ.വി. കുറുപ്പ്, ഗിരീഷ് പുത്തഞ്ചേരി, കാനേഷ് പുനൂർ എന്നിവർ എഴുതിയ ഗാനങ്ങൾക്ക് സംഗീതം പകർന്നതും ചിത്രത്തിന്റെ പശ്ചാത്തലസംഗീതം ഒരുക്കിയതും ഇളയരാജ ആണ്. മികച്ച പശ്ചാത്തസംഗീതത്തിനുള്ള ദേശീയപുരസ്കാരം ഈ ചിത്രത്തിലൂടെ ഇളയരാജയ്ക്ക് ലഭിച്ചു.

## പുറത്തേക്കുള്ള കണ്ണികൾ

* 
* 
* ''കേരള വർമ്മ പഴശ്ശിരാജ''  – മലയാളസംഗീതം.ഇൻഫോ
*യുറ്റ്യൂബിൽ ചലച്ചിത്രം കേരളവർമ്മ പഴശ്ശിരാജ
* പഴശ്ശിരാജയെ കുറിച്ച ജി.പി. രാമചന്ദ്രന്റെ നിരൂപണം സ്വന്തം ബ്ലോഗിൽ

## അവലംബം


വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയ ചിത്രങ്ങൾ
വർഗ്ഗം:ചരിത്ര സിനിമകൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:ബ്രിട്ടീഷ് രാജ് ഇതിവൃത്തമായിട്ടുള്ള ചലച്ചിത്രങ്ങൾ
വർഗ്ഗം:പത്മപ്രിയ അഭിനയിച്ച ചലച്ചിത്രങ്ങൾ
രഥം

[right|thumb|250px|<center> [ഹിറ്റൈറ്റുകൾ|ഹിറ്റൈറ്റ് രഥം (ഈജിപ്റ്റുകാരുടെ ചിത്രശൈലിയിൽ)]]
right|thumb|250px|<center>രഥങ്ങളുടെ വ്യാപനം, 2000–500 BC.</center>
**രഥം** അഥവാ **തേര്** ( ഇംഗ്ലീഷ്: Chariot, അറബി: عربة,ഹിന്ദി: रथ) പണ്ടു കാലത്ത് യുദ്ധങ്ങൾക്കും സഞ്ചാരത്തിനും ഉപയോഗിച്ചിരുന്ന പ്രധാന വാഹനമാണ്. BC 3000-ൽ മെസൊപൊട്ടേമിയായിലും BC രണ്ടാം സഹസ്രാബ്ദത്തിൽ ചൈനയിലും രഥങ്ങൾ ഉപയോഗിച്ചിരുന്നതായി തെളിഞ്ഞിട്ടുണ്ട്. യഥാർത്ഥ രഥങ്ങൾ വേഗതയെറിയതും ഭാരം കുറഞ്ഞതും രണ്ടോ നാലോ ചക്രങ്ങളോടു കൂടിയതും രണ്ടോ അതിലധികമോ കുതിരകളെ പൂട്ടിയതുമാണ്. രഥം തെളിക്കുന്ന ആൾക്ക് തേരാളി അല്ലെങ്കിൽ സാരഥി എന്നാണ് പറയുക. സാധാരണയായി തേരാളിക്ക് രഥത്തിൽ പ്രത്യേക ഇരിപ്പിടമുണ്ടായിരിക്കും.

## ചരിത്രം
### സുമേറിയ
[500px|thumb|right|<center>Relief of early chariots on the [Standard of Ur, ca. 2500 BC]]
BC 3000-ൽ മെസൊപൊട്ടെമിയയിൽ രഥങ്ങൾ ഉപയോഗിച്ചിരുന്നു. ഇന്നത്തെ ഇറഖിലെ ഉർ പട്ടണത്തിൽ നടന്ന ഖനനത്തിൽ BC 2600-2400 കാലഘട്ടത്തിലെ സ്റ്റാന്റേർഡ് ഒഫ് ഉർ എന്ന ചിത്രഫലകം കണ്ടെടുക്കുക യുണ്ടായി. അതിൽ കഴുതകൾ പൂട്ടിയ വാഹനങ്ങൾ കാണാം. ക്രി.മു. 2500-ൽ കുതിരകൾ ഉപയോഗത്തിൽ വരുന്നതിനെ മുൻപ് കാളകളെയാണ് രഥത്തിൽ പൂട്ടിയിരുന്നത്.

### ഇൻഡോ-ഇറാനിയൻ

പൂർണ്ണ വികാസം പ്രാപിച്ച രഥങ്ങൾ പ്രത്യക്ഷപ്പെടുന്നത് ക്രി.മു. 2500-ൽ മദ്ധ്യേഷ്യയിലെ സിന്തസ്താ പെട്രോവ്ക സംസ്കാരത്തിനു കീഴിലാണ്. ഗംഭീരമായി നടത്തപ്പെട്ടിരുന്ന മരണാനന്തര ചടങ്ങുകളിൽ ഇവർ രഥങ്ങൾ ഉപയോഗിച്ചിരുന്നു. പിന്നീട് ഭാരതത്തിൽ കുടിയേറിപ്പാർത്ത ഋഗ്വേദ/യമുനാ സംസ്കാരത്തിന്റെ ഉപജ്ഞാതാക്കളായ ആര്യന്മാരുടെ പൂർവികർ ഇവരായിരുന്നു എന്ന് കരുതപ്പെടുന്നു. ക്രി.മു. 2000-ത്തോടെ ഇവരിൽ നിന്ന് ഊറൽ, ടിയെൻ ഷാൻ പോലുള്ള സംസ്കാരങ്ങൾ ഉടലെടുക്കുക്കയും ഇറാനിലേക്കും ഇന്ത്യയിലേക്കും വ്യാപിക്കുകയും ചെയ്തു.

### ഹിത്യർ

ക്രി.മു. പതിനേഴാം നൂറ്റാണ്ടിൽ എഴുതപ്പെട്ട ഹിത്യരുടെ അനിറ്റാ ഗ്രന്ഥത്തിൽ 40 തേരുകൾ ഉപയോഗിച്ച് സലാറ്റിവറ (Salatiwara) നഗരത്തെ ഉപരോധിച്ചതായി കാണാം. ഹറ്റുസിലി ഒന്നാമന്റെ കാലത്തുള്ള ഒരു അശ്വപരിശീലന ഗ്രന്ഥം കണ്ടെടുത്തിട്ടുണ്ട്. ഹിത്യർ രഥങ്ങളെ പരിഷ്കരിച്ചു. രഥങ്ങൾ തെളിക്കാൻ തേരാളികളെ ആദ്യമായി ഉപയോഗിച്ചത് ഇവരായിരുന്നു. ഹിത്യർ നിർമ്മിച്ച രഥങ്ങളിൽ ചക്രങ്ങൾ മദ്ധ്യഭാഗത്തായിരുന്നു. 3 പേർക്ക് സഞ്ചരിക്കാം. ക്രി.മു. 1299-ൽ ഹിത്യർ സിറിയയിലെ കാദേശ് കീഴടക്കാൻ വേണ്ടി ഈജിപ്റ്റിലെ റംസീസ് രണ്ടാമനുമായി നടത്തിയ യുദ്ധത്തിൽ 5000 രഥങ്ങൾ പങ്കെടുത്തു. ഇത് രഥങ്ങൾ ഉപയോഗിച്ച് നടത്തിയ ചരിത്രത്തിലെ ഏറ്റവും വലിയ യുദ്ധമായി വിലയിരുത്തപ്പെടുന്നു.

### ഈജിപ്റ്റിൽ
right|thumb|100px|റംസീസ് രണ്ടാമൻ യുദ്ധവേളയിൽ,2 വില്ലാളുകളെ കാണാം
ക്രി.മു. 16-ആം നൂറ്റാണ്ടീൽ അറേബ്യയിൽ നിന്നു വന്ന് ഈജിപ്റ്റ് കീഴടക്കിയ ഹെക്സോസുകളാണ് അവിടെ ആദ്യമായി രഥം കൊണ്ടുവരുന്നത്.
പിന്നീട് ഫറോവമാരുടെ കാലത്ത് രഥങ്ങൾ വ്യാപകമായി. അമ്പ് ഉപയോഗിച്ചുള്ള യുദ്ധങ്ങളാണ് ഈജിപ്റ്റുകാർ നടത്തിയിരുന്നത്. അതുകോണ്ടുതന്നെ ഇവരുടെ രഥങ്ങൾ അമ്പുകൾ കോണ്ട് നിറച്ചിരുന്നു. ഫറോവ ടുറ്റങ്ഖമൂനിന്റെ ശവകുടീരത്തിൽ നിന്നും കണ്ടെടുത്തിട്ടുള്ള രഥം ഈജിപ്തിൽ നിന്നുള്ള രഥങ്ങൾക്ക് ഉത്തമോദാഹരണമാണ്.

### ഇന്ത്യയിൽ

രഥങ്ങളെ ഋഗ്വേദം പരാമർശിക്കുന്നുണ്ട്. അതിനാൽ ഭാരതത്തിൽ രഥങ്ങൾ ക്രി.മു. രണ്ടാം സഹസ്രാബ്ദത്തിൽ തന്നെ ഉണ്ടായിരുന്നതായി കരുതപ്പെടുന്നു. വിന്ധ്യാ പർവതമേഖലയിൽ കാണപ്പെടുന്ന പ്രാചീന ചിത്രങ്ങളിൽ രഥങ്ങൾ ചിത്രീകരിച്ചിരിക്കുന്നതു കാണാം.

## അവലംബം


വർഗ്ഗം:മൃഗങ്ങളുടെ ഊർജ്ജം കൊണ്ട് പ്രവർത്തിക്കുന്ന വാഹനങ്ങൾ
വർഗ്ഗം:ഇരുചക്രവാഹനങ്ങൾ
വർഗ്ഗം:നാലുചക്ര വാഹനങ്ങൾ
തേക്കടി ബോട്ടപകടം

2009 സെപ്റ്റംബർ 30-ന്‌ വൈകുന്നേരം 4 മണിയോടെ തേക്കടിയിൽനിന്ന് മുല്ലപ്പെരിയാറിലേക്ക് പോകുകയായിരുന്ന കെ.ടി.ഡി.സിയുടെ *ജലകന്യക* എന്ന ബോട്ട് അപകടത്തിൽപ്പെട്ടു. 76 യാത്രക്കാരുമായി സഞ്ചരിക്കുകയായിരുന്ന ഈ ബോട്ട് പുറപ്പെട്ടിടത്തു നിന്ന് 12 കിലോമീറ്റർ അകലെ മണക്കാവല എന്ന പ്രദേശത്തു വെച്ചാണ്‌ മറിഞ്ഞത്. ആകെ സഞ്ചാരികളിൽ 46 പേർ ബോട്ടപകടത്തിൽ മരിച്ചു.

## കാരണം
thumb|left|രക്ഷാപ്രവർത്തനങ്ങൾ
76 പേരുമായി സഞ്ചരിക്കുകയായിരുന്ന ബോട്ടിലെ വിനോദ സഞ്ചാരികൾ കരയിൽ കാട്ടാനക്കൂട്ടത്തെ കണ്ടതോടെ ഒരു വശത്തേക്കു നീങ്ങി. ഇതു കാരണം ബോട്ടിന്റെ നിയന്ത്രണം നഷ്ടപ്പെടുകയും ചെയ്തു എന്നാണ്‌ പ്രാഥമിക നിഗമനം. 

മരണപ്പെട്ടവരിൽ ഭൂരിഭാഗം പേരും അന്യസംസ്ഥാനങ്ങളിൽ നിന്നുള്ളവരോ വിദേശികളോ ആണ്‌.  മരിച്ചവരിൽ 11 സ്ത്രീകളും 13 കുട്ടികളും ഉൾപ്പെടുന്നു. മരിച്ചവരിൽ രണ്ട് പേർ മുംബൈ സ്വദേശികളും രണ്ടു പേർ തമിഴ്‌നാട് സ്വദേശികളുമാണ്.

## അന്വേഷണങ്ങൾ

ക്രൈംബ്രാഞ്ച് കോട്ടയം ഓഫീസാണ് ആദ്യം തേക്കടി ബോട്ടുദുരന്ത അന്വേഷണം ആരംഭിച്ചത്. ജസ്റ്റീസ് ഇ.മൊയ്തീൻ കുഞ്ഞ് കമ്മീഷനാണ്  തുടരന്വേഷണം നടത്തിയത്. കൊച്ചി സർവകലാശാലയിലെ ഷിപ്പിംഗ് ടെക്‌നോളജി വിഭാഗം മുൻ തലവനും ഷിപ്പിംഗ് സാങ്കേതിക വിദഗ്ദ്ധനുമായ ഡോ.എസ്.കെ. പ്യാരിലാൽ അപകടമുണ്ടാക്കിയ ബോട്ടിന്റെ ചരിവ് നിർമ്മാണത്തിലെ പിഴവ് എന്നിവ സംബന്ധിച്ച് പരിശോധന നടത്തുകയും ക്രൈംബ്രാഞ്ചിനു റിപ്പോർട്ട് സമർപ്പിക്കുകയും ചെയ്തു. ഈ അടിസ്ഥാനത്തിൽ കമ്മീഷൻ പ്യാരിലാലിന്റെ മൊഴിയെടുത്തു. ബോട്ടിന്റെ നിർമ്മാണ പിഴവുകൾ കംപ്യൂട്ടർ സോഫ്റ്റ്‌വേറിന്റെ സഹായത്തോടെ പ്യാരിലാൽ കമ്മീഷൻ മുമ്പാകെ അവതരിപ്പിച്ചു.

## അവലംബം


വർഗ്ഗം:കേരളത്തിൽ നടന്ന ബോട്ടപകടങ്ങൾ
സാംഖ്യികബലതന്ത്രം

സംഭാവ്യതാസിദ്ധാന്തത്തിൽ നിന്നുള്ള ഗണിതശാസ്ത്രസങ്കേതങ്ങൾ ബലതന്ത്രത്തിൽ ഉപയോഗിച്ച് ധാരാളം വസ്തുക്കളുള്ള വ്യവസ്ഥകളുടെ സ്വഭാവത്തെയും പരിണാമത്തെയും പറ്റി പഠിക്കുന്ന ശാഖയാണ്‌ **സാംഖ്യികബലതന്ത്രം** (Statistical mechanics) അഥവാ **സാംഖ്യികതാപഗതികം** (Statistical thermodynamics). ആറ്റങ്ങളുടെ സൂക്ഷ്മസ്വഭാവത്തെ വലിയ വസ്തുക്കളുടെ സ്ഥൂലസ്വഭാവവുമായി ബന്ധപ്പെടുത്താനും അങ്ങനെ നാം നിത്യജീവിതത്തിൽ കാണുന്ന പ്രതിഭാസങ്ങളെ സൂക്ഷ്മകണികകളുടെ ഉദാത്ത, ക്വാണ്ടം ബലതന്ത്രമുപയോഗിച്ച് വിശദീകരിക്കാനും ഈ ശാഖയ്ക്ക് സാധിക്കുന്നു.

താപഗതികത്തിലെ പരിമാണങ്ങളായ താപം, എൻട്രോപ്പി മുതലായവയെ തന്മാത്രകളുടെ തലത്തിൽ സാംഖ്യികബലതന്ത്രം വിശദീകരിക്കുന്നു. അതിനാൽ തന്മാത്രകളുടെ സ്പെക്ട്രോസ്കോപ്പിക് വിവരങ്ങളുമായി സ്ഥൂലസ്വഭാവത്തെ ബന്ധപ്പെടുത്താനാകുന്നു. സൂക്ഷ്മസ്വഭാവത്തെ അടിസ്ഥാനമാക്കി സ്ഥൂലതലത്തിൽ പ്രവചനങ്ങൾ നടത്താനാകുന്നു എന്നതാണ്‌ ഉദാത്ത താപഗതികത്തെക്കാൾ ഇതിനുള്ള മെച്ചം. രണ്ട് സിദ്ധാന്തങ്ങളും എൻട്രോപ്പി അടിസ്ഥാനമാക്കി രണ്ടാം താപഗതികതത്ത്വം അനുസരിക്കേണ്ടതുണ്ട്. എന്നാൽ ഉദാത്ത താപഗതികത്തിൽ എൻട്രോപ്പി ഒരു പ്രായോഗികപരിമാണം മാത്രമായിരിക്കുമ്പോൾ സാംഖികബലതൻത്രത്തിൽ ഇതിനെ വ്യവസ്ഥയുടെ സൂക്ഷ്മസ്ഥിതികളുടെ വിതരണവുമായി ബന്ധപ്പെടുത്തുന്നു.

1870-ൽ ഓസ്ട്രിയൻ ഭൗതികശാസ്ത്രജ്ഞനായ ലുഡ്‌വിഗ് ബോൾട്സ്‌മാനാണ്‌ ഈ ശാഖയ്ക്ക് തുടക്കം കുറിച്ചത്. അദ്ദേഹത്തിന്റെ ഗവേഷണങ്ങളധികവും 1896-ൽ പുറത്തിറങ്ങിയ Lectures on Gas Theory എന്ന ഗ്രന്ധത്തിൽ പ്രസിദ്ധീകരിച്ചിരിക്കുന്നു. Statistical thermodynamics എന്ന പദം ആദ്യമയി ഉപയോഗിച്ചത് 1902-ൽ അമേരിക്കൻ താപഗതികജ്ഞനും ഭൗതികരസന്ത്രജ്ഞനുമായ ജോഷ്വ വില്യാർഡ് ഗിബ്സാണ്‌. ഗിബ്സിന്റെ അഭിപ്രായത്തിൽ സാംഖ്യികവും ബലതന്ത്രവുമായി ബന്ധപ്പെടുത്തി Statistical mechanics എന്ന പദം ആദ്യമായി ഉപയോഗിച്ചത് 1871-ൽ സ്കോട്ടിഷ് ഭൗതികശാസ്ത്രജ്ഞനായ ജെയിംസ് ക്ലാർക്ക് മാക്സ്‌വെൽ ആയിരുന്നു.

## ഇതും കൂടി കാണുക
*താപഗതികം
ടി.ജെ.എസ്. ജോർജ്

കേരളീയനായ  ഒരു എഴുത്തുകാരനും പത്രപ്രവർത്തകനും ജീവചരിത്രകാരനുമാണ്‌ **ടി.ജെ.എസ്. ജോർജ്** എന്നറിയപ്പെടുന്ന **തയ്യിൽ ജേക്കബ് സണ്ണി ജോർജ്**. ജോർജ് ദ ന്യൂ ഇന്ത്യൻ എക്സ്പ്രസ്സിന്റെ പത്രാധിപസമിതി ഉപദേശകനായിരുന്നു ‌. 2010 ൽ ഭാരത സർക്കാറിന്റെ പത്മഭൂഷൺ അവാർഡിനർഹനായി.. 2025 ഒക്ടോബർ 3 ന് ടിജെഎസ് ജോർജ്ജ് മരണമടഞ്ഞു.

## ജീവിതരേഖ
മജിസ്ട്രേറ്റ് ആയിരുന്ന ടി.ടി ജേക്കബിന്റെയും ചാചിയാമ്മ ജേക്കബിന്റെയും മകനായി  1928 മെയ് 7 ന്‌  ജനനം. കേരളത്തിലെ തുമ്പമണ്ണിലാണ്‌ ടി.ജെ.എസിന്റെ കുടുംബവേരുകൾ. മികവുറ്റ എഴുത്തുകാരനെന്ന നിലയിൽ പ്രസിദ്ധനായ ജോർജ് രാഷ്ട്രീയ കോളമിസ്റ്റ്, ജീവചരിത്രകാരൻ എന്ന നിലയിൽ പല സുപ്രധാന ഗ്രന്ഥങ്ങളും എഴുതിയിട്ടുണ്ട്. ഇംഗ്ലീഷ് സാഹിത്യത്തിൽ മദ്രാസ് ക്രിസ്ത്യൻ കോളേജിൽ നിന്നും ഓണേഴ്സ് ബിരുദം കരസ്ഥമാക്കിയ ടി.ജെ.എസ്. , തന്റെ പത്രപ്രവർത്തന ജീവിതം ആരംഭിക്കുന്നത്  1950 ൽ ബോംബെയിലെ ഫ്രീ പ്രസ്സ് ജേർണലിലാണ്‌.  പിന്നീട് ഇന്റർനാഷണൽ പ്രസ്സ് ഇൻസ്റ്റിറ്റ്യൂട്ട്, ദി സെർച്ച്‌ലൈറ്റ്, ഫാർ ഈസ്റ്റേൺ എകണോമിക് റിവ്യൂ എന്നിവയിൽ ജോലി ചെയ്തു. ഹോംങ്കോങ്ങിൽ നിന്നുള്ള ഏഷ്യാവീക്കിന്റെ സ്ഥാപക പത്രാധിപരാണ്‌ ജോർജ്. 
ഇന്ത്യയിലെ മുതിർന്ന പത്രപ്രവർത്തകരിൽ ഒരാളായ ജോർജ് പ്രഗല്ഭനായ ഒരു കോളമിസ്റ്റാണ്‌. ഇന്ത്യൻ എക്സ്പ്രസ്സിലെ സ്ഥിരം പംക്തിയിലൂടെ അഴിമതി, സാമുഹിക അനീതി, രാഷ്ട്രീയ അരാജകത്വം എന്നിവക്കെതിരെയുള്ള അദ്ദേഹത്തിന്റെ പോരാട്ടം തുടരുന്നു. ഒരു പത്രാധിപർ, പംക്തി എഴുത്തുകാരൻ, ഗ്രന്ഥകാരൻ എന്നതിനു പുറമെ ദീർഘകാലമായി ഒരു ചൈനാ നിരീക്ഷകനുമാണ്‌. പത്തു വർഷത്തെ ഇടവേളക്ക് ശേഷം ചൈന സന്ദർശിച്ച അദ്ദേഹം ഒളിമ്പിക്സ് മത്സരങ്ങൾക്കുള്ള ചൈനയുടെ ഒരുക്കങ്ങളെ നേരിൽ കാണുകയും ആധുനിക ചൈനയെ കുറിച്ച് ഒരു ലേഖനപരമ്പര എഴുതുകയും ചെയ്തു.

## ഗ്രന്ഥങ്ങൾ
*കൃഷ്ണമേനോൻ (1964)
*ലീ ക്വാൻ യെവ്(1973)
*ദി ലൈഫ് ആൻഡ് ടൈംസ് ഓഫ് നർഗീസ്
*ദി എൻ‌ക്വയർ ഡിക്ഷ്ണറി: ഐഡിയാസ്,ഇഷ്ഷ്യൂസ്,ഇനൊവേഷൻസ്(1998)
*ദി ലെസ്സൻസ് ഇൻ ജേർനലിസം-ദി സ്റ്റോറി ഓഫ് പോത്തൻ ജോസഫ്(2007)
*റിവോൾട്ട് ഇൻ മിൻഡാനോ: ദി റൈസ് ഓഫ് ഇസ്‌ലാം ഇൻ ഫിലിപ്പൈൻസ് പൊളിറ്റിക്സ് (1980)
*എം.എസ്.-എ ലൈഫ് ഇൻ മ്യൂസിക് (2004).
*ഘോഷയാത്ര (ആത്മകഥ)
*ഒറ്റയാൻ ലേഖന സമാഹാരം 
എന്നിങ്ങനെ പതിനാറോളം ഗ്രന്ഥങ്ങൾ രചിച്ചിട്ടുണ്ട്. ഇതു കൂടാതെ ദി ന്യു ഇന്ത്യൻ എക്സ്പ്രസിൽ ആഴ്ചയിൽ എഴുതിവന്ന "പോയന്റ് ഓഫ് വ്യൂ" എന്നത് ശേഖരിച്ച് പുസ്തകമാക്കിയതാണ്‌ "ഫസ്റ്റ് റിസൊർട്ട് ഓഫ് സ്കൗണ്ടറൽസ്".

## ചലച്ചിത്രം
മോഹൻലാൽ, നസീറുദ്ദീൻ ഷാ എന്നിവർ അഭിനയിക്കുന്ന  "കൃഷ്ണ" എന്ന ചിത്രത്തിനുള്ള തിരക്കഥ ശശി തരൂരുമായി ചേർന്ന് എഴുതിയിട്ടുണ്ട് ടി.ജെ.എസ്. വി.കെ. കൃഷ്ണ മേനോനെ കുറിച്ചുള്ള ജീവചരിത്ര ചിത്രമാണിത്.

## പുരസ്കാരങ്ങൾ
*ബഷീർ പുരസ്കാരം(2008)
*രാജ്യോത്സവ പുരസ്കാരം(2007).
*സി.എച്ച്. മുഹമ്മദ് കോയ പത്രപ്രവർത്തക പുരസ്കാരം(2005)
*കേരള സാഹിത്യ അക്കാദമി പുരസ്കാരം (2009)
*പത്രിക അക്കാദമി പുരസ്കാരം(2001).
*പത്മഭൂഷൺ പുരസ്കാരം 2011
* ‘ഗൾഫ് മാധ്യമം’ ഏർപ്പെടുത്തിയ കമലാ സുറയ്യ പുരസ്കാരം - 2015 .

## കുടുംബം
ഭാര്യ:അമ്മു  മക്കൾ:ഷേബാ തയ്യിൽ മകൻ: ജീത് തയ്യിൽ(കവിയും നോവലിസ്റ്റുമാണ്).

## അവലംബം

## പുറമെനിന്നുള്ള കണ്ണികൾ
*ഔദ്യോഗിക വെബ്സൈറ്റ് 
*Q&A on journalism
*മലയാളം വാരിക, 2012 മെയ് 18 

വർഗ്ഗം:1928-ൽ ജനിച്ചവർ

വർഗ്ഗം:മേയ് 7-ന് ജനിച്ചവർ

വർഗ്ഗം:കേരളത്തിലെ എഴുത്തുകാർ
വർഗ്ഗം:ജീവചരിത്രകാരന്മാർ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:2025-ൽ മരിച്ചവർ
വർഗ്ഗം:ഒക്ടോബർ 3-ന് മരിച്ചവർ
ധാതു (വിവക്ഷകൾ)

*ധാതു - പ്രാകൃതിക പാദാർത്ഥം
*ധാതു (ഭാഷാശാസ്ത്രം) - പദങ്ങളുടെ മൂലാംശം
ദുൽ കിഫ്‌ൽ

ലഘുചിത്രം|വലത്ത്‌
**ദുൽ കിഫ്‌ൽ** ((ca. 1600–1400? BCE), (Arabic ذو الكفل ) ഇസ്ലാമിലെ ഒരു പ്രവാചകനായി വിശ്വസിക്കപ്പെടുന്നു. എന്നാൽ മുഹമ്മദിബ്നു ജരീർ അൽ തബരിയെപോലുള്ള ചരിത്രകാരന്മാർ ഇദ്ദേഹം ഒരു പുണ്യാളനാണെന്ന വാദക്കാരാണ്. ഇദ്ദേഹം 75 വയസ്സു വരെ ജീവിച്ചിരുന്നു എന്നു കരുതപ്പെടുന്നു.

## നാമത്തിനു പിന്നിൽ
ദുൽ കിഫ്ൽ എന്നത് നാമവിശേഷണമാണെന്ന് കരുതപ്പെടുന്നു. ദുൽ കിഫ്ൽ എന്നാൾ *കിഫ്‌ൽ*(മടക്കുക, ഇരുപുറം) ഉള്ള ആൾ എന്നാണർത്ഥം. ഈ രൂപത്തിൽ മറ്റു പലരേയും ഖുർആൻ പരാമർശിച്ചതു കാണാം. ഉദാഹരണത്തിൻ യൂനൂസ്(യോന)നബിയെ ഉദ്ദേശിച്ച് ദുൽ നൂൻ (മത്സ്യത്തിന്റെ ആൾ) എന്നും മഹാനായ സൈറസിനെ ഉദ്ദേശിച്ച് ദുൽ കർ നൈൻ(ഇരട്ടക്കൊമ്പൻ) എന്നും പറഞ്ഞിരിക്കുന്നു. ദുൽ കിഫ്ൽ ബൈബിളിലെ എസക്കിയേൽ(Hebrew: יְחֶזְקֵאל‎,) പ്രവാചകനാണെന്നാണ് പ്രബലമായ അഭിപ്രായം.

## ഖുർആനിൽ
::(85) ഇസ്മാഈലിനെയും, ഇദ്‌രീസിനെയും, ദുൽകിഫ്ലിനെയും ( ഓർക്കുക ) അവരെല്ലാം ക്ഷമാശീലരുടെ കൂട്ടത്തിലാകുന്നു.(86) അവരെ നാം നമ്മുടെ കാരുണ്യത്തിൽ ഉൾപെടുത്തുകയും ചെയ്തിരിക്കുന്നു. തീർച്ചയായും അവർ സദ്‌വൃത്തരുടെ കൂട്ടത്തിലാകുന്നു.(ഖുർആൻ 21:85-86)

::ഇസ്മാഈൽ, അൽയസഅ്‌, ദുൽകിഫ്ല് എന്നിവരെയും ഓർക്കുക. അവരെല്ലാവരും ഉത്തമൻമാരിൽ പെട്ടവരാകുന്നു.(ഖുർആൻ 38:48)

ഈ പ്രവാചകന്റെ ചരിത്രത്തിലേക്ക് വെളിച്ചം വീശുന്ന കൂടുതൽ വിവരങ്ങൾ ഖുർആനിൽ കാണുന്നില്ല.

## അവലംബം

വർഗ്ഗം:ഇസ്ലാമിലെ പ്രവാചകന്മാർ
ഇദ്‌രീസ്

**ഇദ്‌രീസ്**(Arabic: إدريس‎) ഖുർആനിൽ പരാമർശിക്കപ്പെട്ടിട്ടുള്ള ഒരു പ്രവാചകനാണ്. ബൈബിളിൽ ഇദ്ദേഹം **ഹെനോക്ക്**(ആംഗലേയം:Enoch Hebrew: חֲנוֹךְ, Modern Ḥanokh) എന്നറിയപ്പെടുന്നു.

## ഖുർആനിൽ
::(56) വേദഗ്രന്ഥത്തിൽ ഇദ്‌രീസിനെപ്പറ്റിയുള്ള വിവരം നീ പറഞ്ഞുകൊടുക്കുക. തീർച്ചയായും അദ്ദേഹം സത്യവാനും പ്രവാചകനുമായിരുന്നു.(57) അദ്ദേഹത്തെ നാം ഉന്നതമായ സ്ഥാനത്തേക്ക്‌ ഉയർത്തുകയും ചെയ്തിരിക്കുന്നു.(ഖുർആൻ 19:56-57)

::(85) ഇസ്മാഈലിനെയും, ഇദ്‌രീസിനെയും, ദുൽകിഫ്ലിനെയും ( ഓർക്കുക ) അവരെല്ലാം ക്ഷമാശീലരുടെ കൂട്ടത്തിലാകുന്നു.(86) അവരെ നാം നമ്മുടെ കാരുണ്യത്തിൽ ഉൾപെടുത്തുകയും ചെയ്തിരിക്കുന്നു. തീർച്ചയായും അവർ സദ്‌വൃത്തരുടെ കൂട്ടത്തിലാകുന്നു.(ഖുർആൻ 21:85-86)

## ഹദീസിൽ
പ്രവാചകൻ മുഹമ്മദ് തെന്റെ ആകാശാരോഹണ സമയത്ത് ഇദ്രീസിനെ കണ്ടതായി വിവരിക്കുന്നു:
:അബ്ബാസിബ്നു മാലികിൽ നിന്ന് നിവേദനം: ....കവാടങ്ങൾ തുറക്കപ്പെട്ടു. അങ്ങനെ ഞാൻ നാലാം ആകാശത്തേയ്ക്ക് കടന്നപ്പോൾ ഇദ്രീസിനെ കണ്ടു. അപ്പോൾ ജിബ്‌രീൽ(ഗബ്രിയേൽ) എന്നോട് പറഞ്ഞു ഇദ്ദേഹമാണ് ഇദ്‌രീസ്, ഇദ്ദേഹത്തെ അഭിവാദ്യം ചെയ്താലും. ഞാൻ അദ്ദേഹത്തെ അഭിവാദ്യ ചെയ്തു, പ്രത്യഭിവാദ്യം ചെയ്തുകൊണ്ട് അദ്ദേഹം പറഞ്ഞു *ഹേ, പരിശുദ്ധനായ സഹോദരാ, പരിശുദ്ധനായ പ്രവാചകാ താങ്കൾക്കു സ്വാഗതം*.സ്വഹീഹുൽ ബുഖാരി 5:58:227

ഇദ്‌രീസ് നബി ഒരു തയ്യൽകാരനായിരുന്നു എന്ന് ഒരു ഹദീസിൽ കാണാം.
:ഇബ്നു അബാസിൽ നിന്ന് നിവേദനം:"..ദാവൂദ് ഒരു കൊല്ലനും, ആദം ഒരു കർഷകനും, നോഹ ഒരു മരപ്പണിക്കാരനും, ഇദ്‌രീസ് ഒരു തയ്യൽക്കാരനും, മൂസ ഒരു ആട്ടിടയനുമായിരുന്നു."(അൽ-ഹാകിം)

## ഇസ്ലാമിക വീക്ഷണം
ഇദ്‌രീസ് നബി പ്രവാചകനായ നൂഹി(നോഹ)ന്റെ മുൻഗാമിയായിരുന്നു. പുരാതന മനുഷ്യരിൽ ആദ്യമായി എഴുത്ത്, ഗണിതം, ജ്യോതിശാസ്ത്രം തുടങ്ങിയവ ഇദ്‌രീസ് നബി സ്വായത്തമാക്കി എന്ന് വിശ്വസിക്കപ്പെടുന്നു.പ്രവാചകന്മാരായ ആദമിന്റേയും നൂഹിന്റേയും ഇടക്കണ്ണിയായിരുന്നു  പ്രവാചകൻ ഇദ്‌രീസ്.

## അവലംബം


വർഗ്ഗം:ഇസ്ലാമികം
വർഗ്ഗം:ഇസ്ലാമിലെ പ്രവാചകന്മാർ
സ്ഥൂലകാലത

സ്ഥൂലത(Space), കാലം(Time) എന്നിവയെ ഒരു തുടർമാനത്തിൽ (continuum) ഒരുമിച്ച് ഉൾക്കൊള്ളിക്കുന്ന ഗണിതമാതൃകകളെ **സ്ഥൂലകാലത** (spacetime) എന്നു വിളിക്കുന്നു.  മൂന്ന് മാനങ്ങളുള്ള സ്ഥൂലതയും  നാലാം മാനമായി കാലവും ചേരുന്നതാണ് സ്ഥൂലകാലതുടർമാനം (Space time continuum) . ചില യൂക്ലീഡിയൻ മാതൃകകൾ നൽകുന്ന അവബോധമനുസരിച്ച് പ്രപഞ്ചത്തിന്‌ സ്ഥൂലതയിൽ മൂന്ന് മാനങ്ങളും കാലത്തിൽ ഒരു മാനവുമാണുള്ളത്. എന്നാൽ സ്ഥൂലത, കാലം എന്നിവയെ ഒരു manifold ന്റെ ഭാഗമാക്കുന്ന ധാരാളം സിദ്ധാന്തങ്ങൾ ഭൗതികശാസ്ത്രത്തിൽ വികസിപ്പിക്കപ്പെട്ടിട്ടുണ്ട്. പ്രപഞ്ചത്തിന്റെ താരാപഥങ്ങളെക്കാൾ വലുതും ആറ്റങ്ങളെക്കാൾ ചെറുതുമായ അളവുകളിൽ പ്രകടമാകുന്ന സ്വഭാവത്തെ ഏകമാനമായ രീതിയിൽ വിശദീകരിക്കുവാൻ ഇതിലൂടെ സാധിക്കുന്നു.

നിരീക്ഷകനിൽ നിന്ന് സ്വതന്ത്രവും സ്ഥിരവുമായി സമയത്തെ കണക്കാക്കുന്നു എന്നതിലാൽ ഉദാത്ത ബലതന്ത്രത്തിൽ സ്ഥൂലകാലതയ്ക്കു പകരം യൂക്ലീഡിയൻ സ്ഥൂലത ഉപയോഗിക്കാൻ സാധിക്കും. എന്നാൽ ആപേക്ഷികത കണക്കിലെടുക്കുമ്പോൾ സമത്തിന്റെ നിരക്ക് ഒരു വസ്തുവിന്റെ വേഗവും പ്രകാശപ്രവേഗവുമായുള്ള അംശബന്ധത്തെയും ഗുരുത്വാകർഷണമണ്ഡലത്തെയും അനുസരിച്ചിരിക്കുന്നു എന്നതിനാൽ കാലത്തെ സ്ഥൂലതയിൽ നിന്ന് സ്വതന്ത്രമായി കാണാനാകില്ല.

പ്രപഞ്ച ശാസ്ത്രത്തിൽ സ്ഥൂലകാലത എന്ന ആശയം സ്ഥൂലതയും സമയവും ഒരുമിച്ചു ചേ൪ന്ന അമ്മൂ൪ത്ത ലോകമാണ്. ഗണിതശാസ്ത്രപരമായി പറഞ്ഞാൽ ഒരു പ്രത്യേക നിർദ്ദേശാങ്കവ്യവസ്ഥയിലെ ഒരു കൂട്ടം സംഭവങ്ങളാണിവ. കൃത്യമായി മൂന്ന് സ്ഥൂലമാനങ്ങളും (നീളം, വീതി, ഉയരം), ഒരു കാലമാനവും(സമയം) ആവശ്യമാണ്‌. സാധാരണയായി സ്ഥൂലതയിലെ ഒരു ബിന്ദുവിനെ സൂചിപ്പിക്കാൻ നിർദ്ദേശാങ്കവ്യവസ്ഥയിലെ മൂന്ന് മാനങ്ങൾ കൊണ്ട് സാധിക്കും. എന്നാൽ സ്ഥൂലകാലതയിൽ 3+1 മാനങ്ങൾ കൊണ്ടാണ് ഒരു സംഭവത്തെ സൂചിപ്പിക്കുന്നത്. അതായത് ‘സമയ’മെന്ന മാനത്തെയും നിർദ്ദേശാങ്കമായി ഉൾക്കൊള്ളിച്ചിരിക്കുന്നു. അതിനാൽ നമുക്ക് ‘എപ്പോൾ’ ‘എവിടെവച്ച്’ സംഭവങ്ങൾ നടക്കുന്നു എന്ന് പ്രസ്താവിക്കാൻ സാധിക്കും. എങ്കിലും, ഒരു നിർദ്ദേശാങ്കവ്യവസ്ഥയിൽ സമയത്തെ പ്രതിപാദിക്കാൻ മറ്റൊരു നിർദ്ദേശാങ്കവ്യവസ്ഥയിലെ സമയവും സ്ഥൂലതയും മാനദണ്ഡങ്ങളാണ്. അവ സാധാരണ നിർദ്ദേശാങ്കവ്യവസ്ഥയെക്കാളേറെ നിയന്ത്രണങ്ങൾ സൃഷ്ടിക്കുന്നു. മാനിഫെസ്റ്റ് സമമിതിയിൽ യുക്ലീഡിയൻ തലത്തിൽ നിന്നും വിഭിന്നമായി മറ്റൊരു ഗണിതരൂപത്തിലേക്ക് ഈ നിയന്ത്രണങ്ങൾ കൊണ്ടെത്തിക്കുന്നു. 

ഇരുപതാം നുറ്റാണ്ടിൻറെ തുടക്കം വരെയും സമയത്തെ ചലനത്തിൽ നിന്നും സ്വതന്ത്രമാണെന്നും, എല്ലാ അവലംബിത ഫ്രെയിമുകളിലും ഒരേ നിരക്കിൽ മുന്നോട്ടു പോവുമെന്നുമാണ് വിശ്വസിച്ചിരുന്നത്. എന്നാൽ പിന്നീടുള്ള പരീക്ഷണങ്ങളിൽ നിന്നും ചുരുളഴിഞ്ഞത് അതിവേഗതയിൽ ഒരു അവലംബിത ഫ്രെയിമിലെ സമയം മന്ദീകരിക്കുമെന്നാണ്. ഇത്തരം അവസ്ഥയെ 'ടൈം ദൈലേഷൻ'(time dilation) എന്നാണ് പറയുന്നത്. കോസ്മിക് രശ്മിയിലെ മ്യൂവോണുകളുടെ ആപേക്ഷിക ചീയലും, ഭൂബന്ധിത ആക്കഘടികാരങ്ങളെക്കാൾ ബഹിരാകാശ വാഹനങ്ങളിലെ അണുഘടികാരങ്ങൾ പിന്നോട്ടാകുന്നതും ഇത്തരം ടൈം ദൈലേഷൻ ശരിവെക്കുന്നവയാണ്.

3+1 മാനദണ്ഡങ്ങൾ എന്നതിനേക്കാൾ സ്ഥൂലതയുടെയും കാലത്തിൻറെയും ബന്ധത്തെയാണ് സ്ഥൂലകാലത കൊണ്ട് അ൪ത്ഥമാക്കുന്നത്. കാരണം, മുന്നോട്ട് വച്ച പല സിദ്ധാന്തങ്ങളുമനുസരിച്ച് ഇതിൽ കൂടുതൽ മാനങ്ങൾ ഉൾപ്പെടുന്നു. ഈ അധിക മാനങ്ങൾ സമയപരമായതോ അല്ലെങ്കിൽ സ്ഥൂലതയും കാലവും അല്ലാത്തതായതെന്തോ ആണ് (ഉദാ: അതിസ്ഥൂലത). എന്നിരുന്നാലും കൃത്യമായി എത്ര മാനങ്ങൾ വേണമെന്നത് ഇന്നും അവ്യക്തമാണ്. പക്ഷേ, നാലിൽ കൂടുതലുള്ള മാനങ്ങൾ കൊണ്ടുള്ള വ്യത്യാസം അണുതലത്തിൽ മാത്രമേ പ്രകടമാവുന്നുള്ളൂ

വർഗ്ഗം:ആപേക്ഷികത
വർഗ്ഗം:ഭൗതികശാസ്ത്രത്തിലെ അടിസ്ഥാന ആശയങ്ങൾ
വർഗ്ഗം:ആപേക്ഷികതാസിദ്ധാന്തം
പിക്കാസ വെബ് ആൽബംസ്

ഗൂഗിളിന്റെ അധീനതയിലുള്ള ഒരു വെബ്‌ ആൽബമാണ്‌ **പിക്കാസ**. ചിത്രങ്ങളും, വീഡിയോകളും ഇതിലേക്ക് അപ്‌ലോഡ് ചെയ്യുവാൻ കഴിയുന്നു. ഇപ്പോൾ യാഹുവിന്റെ അധീനതയിലുള്ള ഫ്ലിക്കറിനെപ്പോലെ തന്നെ ചിത്രങ്ങൾ അപ്‌ലോഡു ചെയ്യുന്നതിനും, മറ്റുവെബ്ബ് സർവ്വീസുകൾക്കും, ഓൺലൈൻ കമ്മ്യൂണിറ്റിയുമായും ഒക്കെ ഉപയോഗിക്കുന്ന ഒരു വെബ്സൈറ്റ് പ്ലാറ്റ്ഫോം ആണിത്‌. 

ഉപയോക്താക്കൾ സാധാരണ എടുക്കുന്ന ചിത്രങ്ങൾ അപ്‌ലോഡ് ചെയ്യുന്നതിനോടൊപ്പം, ബ്ലോഗർമാർ ഒരു ചിത്രസഞ്ചയികയായും ഇതിനെ ഉപയോഗിക്കുന്നുണ്ട്. ഗൂഗിളിന്റെ ബ്ലോഗിങ്‌ സർവീസായ ബ്ലോഗറിൽ ഉണ്ടാക്കിയ ബ്ലോഗുകളിലേക്ക്‌ അപ്‌ലോഡുചെയ്യുന്ന ചിത്രങ്ങൾ, ബ്ലോഗിന്റെ അതേ പേരിൽ തന്നെയുള്ള ഒരു ആൽബമായി പിക്കാസയിൽ യാന്ത്രികമായി ഉണ്ടാവുന്നു.

വിൻഡോസ് എക്സ്പി, വിൻഡോസ് വിസ്റ്റ, വിൻഡോസ് 7, മാക് ഒഎസ് എക്സ് (ഇന്റൽ മാത്രം) എന്നിവയ്ക്കുള്ള നേറ്റീവ് ആപ്ലിക്കേഷനുകൾ  ഗൂഗിളിൽ നിന്നും ലഭ്യമായിരുന്നു. ലിനക്സിനായി, ഒരു ഇൻസ്റ്റാളേഷൻ പാക്കേജ് സൃഷ്ടിക്കുന്നതിന് ഗൂഗിൾ വിൻഡോസ് പതിപ്പിനൊപ്പം വൈൻ ബണ്ടിൽ ചെയ്തു. മാക് ഒഎസ് എക്സ് 10.4-നും അതിനുശേഷമുള്ളതിനുമായി, ഫോട്ടോകൾ അപ്‌ലോഡുചെയ്യുന്നതിനായി ഒരു ഐഫോട്ടോ പ്ലഗിനും ഒറ്റയ്‌ക്ക് പ്രോഗ്രാമും ഗൂഗിൾ പുറത്തിറക്കി.

2016 മാർച്ച് 12 മുതൽ പ്രാബല്യത്തിൽ വന്ന പിക്കാസ ഡെസ്ക്ടോപ്പിനും വെബ് ആൽബങ്ങൾക്കുമുള്ള പിന്തുണ നിർത്തുകയാണെന്നും അതിന്റെ പിൻഗാമിയായി ക്ലൗഡ് അധിഷ്ഠിത ഗൂഗിൾ ഫോട്ടോകളിൽ ശ്രദ്ധ കേന്ദ്രീകരിക്കുകയാണെന്നും ഗൂഗിൾ പ്രഖ്യാപിച്ചു. അങ്ങനെ ഒരു കൂട്ടായ സേവനമായ പിക്കാസ വെബ് ആൽബങ്ങൾ 2016 മെയ് 1 ന് പൂട്ടുകയായിരുന്നു.
## പിക്കാസ പ്രവർത്തനം നിർത്തിയ ശേഷം
#ഇൻസ്റ്റാൾ ചെയ്‌തിരിക്കുന്ന എല്ലാ കമ്പ്യൂട്ടറുകളിലും പിക്കാസ തുടർന്നും പ്രവർത്തിക്കുന്നു.
#പിക്കാസയിലേക്ക് ഗൂഗിളിൽ നിന്നും കൂടുതൽ അപ്‌ഡേറ്റുകൾ ഉണ്ടാകില്ല. പിക്കാസ ഓഫ്‌ലൈനിൽ മാത്രമേ പ്രവർത്തിക്കൂ.
#തുടർന്ന് പിക്കാസ ഡൗൺലോഡിനായി ലഭ്യമാകില്ല.
#ഗൂഗിൾ ഫോട്ടോകൾ ഉപയോഗിച്ച് സൃഷ്ടിച്ച ആൽബങ്ങൾ കാണാനും, എഡിറ്റുചെയ്യാനും പറ്റും. (ഇതിൽ ഫോട്ടോ ടാഗുകൾ, അഭിപ്രായങ്ങൾ അല്ലെങ്കിൽ +1 മാർക്കുകൾ ഇവ ഉൾപ്പെടില്ല.)
#ഗൂഗിൾ ടേക്ക്ഔട്ട് ഉപയോഗിച്ച് ആൽബങ്ങൾ ഡൺലോഡ് ചെയ്യാനാവും.
#ആൽബം ആർക്കൈവിൽ Google+, ബ്ലോഗർ, ഹാംഗ് ഔട്ടുകൾ എന്നിവയിലേക്ക് അപ്‌ലോഡ് ചെയ്ത ഫോട്ടോകൾ ഉൾപ്പെടെ എല്ലാ ആൽബങ്ങളും മെറ്റാഡാറ്റയും ഇതിൽ കാണുക.
#ഉപയോക്തൃ ഐഡി നമ്പർ ഉപയോഗിക്കുന്ന യുആർ‌എല്ലുകളുടെ ഫോട്ടോകളിലേക്കും ആൽബങ്ങളിലേക്കുമുള്ള ലിങ്കുകൾ ലഭ്യമായിരിക്കും.
#നിങ്ങളുടെ ഉപയോക്തൃ ഐഡി നമ്പർ ഉപയോഗിക്കുന്ന പബ്ലിക് ഗാലറികളിലേക്കുള്ള ലിങ്കുകളും ലഭ്യമായിരിക്കും.
#വെബ്‌സൈറ്റുകളിൽ ഉൾച്ചേർത്ത സ്ലൈഡ്‌ഷോകൾ തുടർന്ന് പ്രവർത്തിക്കുകയില്ല
#വെബ്‌സൈറ്റുകളിൽ ഉൾച്ചേർത്ത പിക്കാസ വെബ് ആൽബങ്ങളും ഫോട്ടോകളും പ്രവർത്തിക്കില്ല.
#ഉപയോക്തൃനാമം ഉപയോഗിക്കുന്ന (ഉപയോക്തൃ ഐഡി നമ്പറല്ല) ഫോട്ടോകൾ, ആൽബങ്ങൾ, പൊതു ഗാലറികൾ എന്നിവയിലേക്കുള്ള ലിങ്കുകളും പ്രവർത്തിക്കില്ല.
## അവലംബം

വർഗ്ഗം:വെബ്സൈറ്റുകൾ
വർഗ്ഗം:ഗൂഗിൾ സേവനങ്ങൾ
തോമസ് വാക്കർ അർനോൾഡ്

പ്രഗല്ഭനായ ഒരു ബ്രിട്ടീഷ് പൗരസ്ത്യവാദിയും അലീഗഡ് സർ‌വകലാശാലയുടെ പൂർ‌വ്വരൂപമായ എം.എ.ഒ. (മുഹമ്മദൻ ആംഗ്ലോ ഓറിയന്റെൽ) കോളേജിലെയും ലാഹോർ സർ‌വകലാശാലയിലെയും മുൻ അദ്ധ്യാപകനും ആയിരുന്നു **സർ തോമസ് വാക്കർ അർനോൾഡ്** (1864 - 1930). കവിയും ദാർശനികനുമായ മുഹമ്മദ് ഇഖ്ബാൽ, സയ്യിദ് സുലൈമാൻ നദ്‌വി എന്നിവർ അർനോൾഡിന്റെ പ്രഗല്ഭശിഷ്യന്മാരും അലീഗഡിലെ മറ്റൊരു അദ്ധ്യാപകനായിരുന്ന ഷിബിലി നുഅമാനി അദ്ദേഹത്തിന്റെ ഏറ്റവുമടുത്ത സുഹൃത്തുമായിരുന്നു.

## ജീവിതരേഖ

## പുസ്തകങ്ങൾ
* ദി പ്രീച്ചിംഗ് ഓഫ് ഇസ്ലാം:എ ഹിസ്റ്ററി ഓഫ് ദി പ്രൊപഗേഷൻ ഓഫ് ദി മുസ്ലിം - 1913
* ദ ഓൽഡ് ന്യൂ ടെസ്റ്റ്മെന്റ്സ് ഇൻ മുസ്ലിം റിലിജിയസ് ആർട്ട്(പ്രസംഗങ്ങൾ) - 1928

## അവലംബം


## പുറം കണ്ണികൾ
*Arnold, Sir Thomas Walker , School of Oriental and African Studies: home page
*Sir Thomas Walker  entry in Encyclopaedia Iranica 

വർഗ്ഗം:ഓറിയന്റലിസ്റ്റുകൾ
വർഗ്ഗം:ബ്രിട്ടീഷ് എഴുത്തുകാർ
വർഗ്ഗം:1864-ൽ ജനിച്ചവർ
ഗാന്ധി (ചലച്ചിത്രം)

മോഹൻ‌ദാസ് കരംചന്ദ് ഗാന്ധിയുടെ ജീവിതത്തെ ആസ്പദമാക്കി റിച്ചർഡ് ആറ്റൻബറോയുടെ സം‌വിധാനത്തിൽ 1982 ൽ ഇറങ്ങിയ ഒരു ഇംഗ്ലീഷ് ചലച്ചിത്രമാണ്‌ **ഗാന്ധി**. ഇതു നിർമ്മിക്കാനുള്ള ശ്രമം ഏതാണ്ട് 20 കൊല്ലം മുമ്പുതന്നെ അറ്റൻബറോ ആരംഭിച്ചിരുന്നു. ജോൺ ബ്രെയ്ലി തിരക്കഥാരചനയും പണ്ഡിറ്റ് രവിശങ്കർ സംഗീത സംവിധാനവും നിർവഹിച്ച 'ഗാന്ധി'യിൽ മഹാത്മാഗാന്ധിയുടെ വേഷത്തിൽ പ്രത്യക്ഷപ്പെടുന്നത് പ്രശസ്ത ബ്രിട്ടീഷ് നാടകനടനായ ബെൻ കിംഗ്സ്ലിയാണ്‌. കസ്തൂർബായെ രോഹിണി ഹാത്തങ്ങാടിയും, ജവഹർലാൽ നെഹ്റുവിനെ റോഷൻ സേത്തും, സർദാർ പട്ടേലിനെ സയ്യദ് ജാഫ്രിയും, ആസാദിനെ വീരേന്ദ്ര റസ്ദാനും അവതരിപ്പിച്ചു.  
1982 നവംബർ 30 ന്‌ ഡൽഹിയിൽ പ്രാരംഭപ്രദർശനം നടന്നു.  പതിനൊന്ന് അക്കാദമി അവാർഡുകൾക്ക് ഈ ചിത്രം ശുപാർശചെയ്യപ്പെട്ടു. മികച്ച ചിത്രത്തിനുൾപ്പെടെ മൊത്തം എട്ട് അക്കാദമി പുരസ്കാരം കരസ്ഥമാക്കുകയും ചെയ്തു. റിച്ചാർഡ് ആറ്റൻബറോ മികച്ച സംവിധായകനും ബെൻ കിംഗ്സ്‌ലി മികച്ച നടനുമുള്ള അക്കാദമി പുരസ്കാരം ഈ സിനിമയിലൂടെ കരസ്ഥമാക്കി. ഈ ചിത്രത്തിലെ വസ്ത്രാലങ്കാരം നിർവഹിച്ചതിലൂടെ ഭാനു അത്തയ്യ ഓസ്കാർ നേടുന്ന ആദ്യ ഇന്ത്യക്കാരിയായി.

ഇന്ത്യയിലേയും ബ്രിട്ടണിലേയും കമ്പനികൾ സം‌യുക്തമായി സഹകരണാടിസ്ഥാനത്തിൽ നിർമ്മിച്ച ചിത്രമായിരുന്നു ഇത്. നാഷണൽ ഫിലിം ഡെവലപ്മെന്റ് കോർപ്പറേഷൻ വഴി ആറുകോടിയോളം രൂപയാണ് ഇന്ത്യ  മുതൽമുടക്കിയത്. 18 കോടി രൂപയിലേറെയാണ് 'ഗാന്ധി'യുടെ മൊത്തം നിർമ്മാണച്ചെലവ്.

1948 ജനു. 30-ന് ബിർലാ മന്ദിരത്തിൽ നടന്ന പ്രാർഥനായോഗത്തിൽ സംബന്ധിക്കാനായി പുറപ്പെട്ട ഗാന്ധിജിയുടെ നേർക്ക് ഗോഡ്സേ വെടിവയ്ക്കുന്നതും ചുണ്ടിൽ രാമമന്ത്രവുമായി അദ്ദേഹം നിലംപതിക്കുന്നതുമാണ് ചിത്രത്തിലെ ആദ്യരംഗം. തുടർന്ന് ഫ്ളാഷ് ബാക്കിലൂടെ ഗാന്ധിജിയുടെ ജീവിതത്തിലെ പ്രധാന ഘട്ടങ്ങളല്ലാം അവതരിപ്പിക്കുന്നത്.
### പുരസ്കാരങ്ങൾ

## അവലംബം

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം പ്രമേയമായുള്ള ചലച്ചിത്രങ്ങൾ
വർഗ്ഗം:ജീവചരിത്ര ചലച്ചിത്രങ്ങൾ
വർഗ്ഗം:മഹാത്മാഗാന്ധിയെക്കുറിച്ചുള്ള ചലച്ചിത്രങ്ങൾ
വർഗ്ഗം:ബ്രിട്ടീഷ് ചലച്ചിത്രങ്ങൾ
എൻ. ഗോപാലകൃഷ്ണൻ (എഴുത്തുകാരൻ)

എഴുത്തുകാരനും മുൻ സിവിൽസർ‌വെന്റുമാണ്‌ **എൻ. ഗോപാലകൃഷ്ണൻ**(1 ഫെബ്രുവരി 1934 - 18 നവംബർ 2014). നർമോക്തി കലർത്തി ഗോപാലകൃഷ്ണൻ എഴുതിയ അനുഭവകുറിപ്പുകളുടെ സമാഹാരമായ "വാഴ്‌വ് എന്ന പെരുവഴി" ഏറെ ആസ്വാദകരെ ആകർഷിച്ചതും നല്ല വായനാനുഭവം നൽകുന്നവയുമായിരുന്നു.

## ജീവിതരേഖ
1934 ഫെബ്രിവരി 1 ന്‌ കോട്ടയത്ത് ജനനം.  അച്ഛൻ: മുഞ്ഞനാട്ട് നാരാണപ്പണിക്കർ അമ്മ: കിഴക്കേടത്ത് പാറുക്കുട്ടിയമ്മ. കോട്ടയം സി.എം.എസ്  ഹൈസ്കൂൾ,സി.എം.എസ് കോളേജ്, തിരുവനന്തപുരം യൂനിവേഴ്സിറ്റി കോളേജ് എന്നിവിടങ്ങളിൽ വിദ്യാഭ്യാസം നേടി. 1956 ൽ സിവിൽ സർ‌വീസിൽ പ്രവേശിച്ച ഗോപാലകൃഷ്ണൻ 1957 മുതൽ ഇന്ത്യൻ റയിൽ‌വേ സർ‌വീസിൽ ജോലിയാരംഭിച്ചു. 1994  റയിൽ‌വേ ട്രിബ്യൂണൽ അംഗമായിരിക്കേ ഉദ്യോഗരംഗത്തുനിന്ന് വിരമിച്ചു. യു.എൻ ഫെലോഷിപ്പോടുകൂടി പല പാശ്ചാത്യസർ‌വകലാശാലകളിലും പരിശീലനം നേടി. ഇന്ത്യയിലും പുറത്തും വിപുലമായി സഞ്ചരിച്ചിട്ടുണ്ട് ഗോപാലകൃഷ്ണൻ. ഇംഗ്ലീഷ്, മലയാളം പത്രങ്ങളിൽ ലേഖനം എഴുതാറുണ്ട്. വാഴ്‌വ് എന്ന പെരുവഴി ആദ്യ കൃതി. 

2014 നവംബർ 18 ന് ഹൃദയാഘാതത്തെ തുടർന്ന് അന്തരിച്ചു.

## കൃതികൾ
*വാഴ്‌വ് എന്ന പെരുവഴി
*പെരുവഴിയിലെ നാടകങ്ങൾ
*നമ്മൾ വാഴും കാലം
*ദ ഇൻസൈഡർ (പി.വി. നരസിംഹറാവുവിന്റെ ഗ്രന്ഥത്തിന്റെ വിവർത്തനം)
*ഡീസി എന്ന ഡൊമനിക് ചാക്കോ
*'സൂഫി പറഞ്ഞ കഥ' (ഇംഗ്ലീഷ് പരിഭാഷ)
## പുരസ്കാരങ്ങൾ
*വിവർത്തനത്തിനുള്ള കേന്ദ്രസാഹിത്യഅക്കാദമി അവാർഡ് (2006)
## അവലംബം

വർഗ്ഗം:1934-ൽ ജനിച്ചവർ

വർഗ്ഗം:ഫെബ്രുവരി 1-ന് ജനിച്ചവർ

വർഗ്ഗം:മലയാളം എഴുത്തുകാർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:നവംബർ 18-ന് മരിച്ചവർ
ബോസ്റ്റൺ ടീ പാർട്ടി

mercantile protest by the Sons of Liberty in Boston, Massachusetts, on December 16, 1773
[thumb|250px|നഥാനിയേൽ കറിയരുടെ 1846-ലെ ഈ ലിത്തോഗ്രാഫിന് "[ബോസ്റ്റൺ തുറമുഖം|ബോസ്റ്റൺ തുറമുഖത്ത് തേയില നശിപ്പിക്കപ്പെടുന്നു" എന്നായിരുന്നു പേരിട്ടത്; "ബോസ്റ്റൺ ചായ വിരുന്ന്" എന്ന പ്രയോഗം അന്ന് പ്രചരിച്ചിരുന്നില്ല.  പ്രതിഷേധക്കാരെയല്ലാം അമേരിക്കൻ ഇന്ത്യൻ വേഷത്തിലാണ് കറിയർ ചിത്രീകരിച്ചിരിക്കുന്നതെങ്കിലും അവരിൽ വളരെക്കുറച്ചുപേർ മാത്രമേ അങ്ങനെ വേഷം കെട്ടിയിരുന്നുള്ളൂ.]]
മസ്സാചുസെറ്റ്സ് പ്രവിശ്യയിലെ ബോസ്റ്റൺ തുറമുഖത്ത് അമേരിക്കൻ കോളനിക്കാർ ബ്രിട്ടീഷ് സർക്കാരിന്റെ നികുതിനയത്തിനെതിരെ 1773 ഡിസംബർ 16 ന് നടത്തിയ പ്രതിഷേധനടപടിയാണ് **ബോസ്റ്റൺ ചായവിരുന്ന് (ബോസ്റ്റൺ ടീ പാർട്ടി)** എന്നറിയപ്പെടുന്നത്.  ബോസ്റ്റണിലെ അധികാരികൾ നികുതി ചുമത്തപ്പെട്ട മൂന്നു കപ്പൽ നിറയെ തേയില ബ്രിട്ടണിലേയ്ക്ക് തിരികെ അയക്കാൻ വിസമ്മതിച്ചതിനെ തുടർന്ന് ഒരുപറ്റം കോളനിക്കാർ കപ്പലുകളിൽ കയറി അവയിലുണ്ടായിരുന്ന തേയില കടലിലെറിഞ്ഞ് നശിപ്പിച്ചതിനെയാണ് ഇത് സൂചിപ്പിക്കുന്നത്.  അമേരിക്കൻ ചരിത്രത്തിൽ ഏറെ പ്രതീകാത്മക പ്രാധാന്യമുള്ള ഈ സംഭവം മറ്റു രാഷ്ടീയ പ്രക്ഷോഭങ്ങളുടെ പശ്ചാത്തലത്തിലും പരാമർശിക്കപ്പെടാറുണ്ട്. 

1773-ൽ ബ്രിട്ടീഷ് പാർലിമെന്റ് പാസാക്കിയ തേയില നിയമത്തിനെതിരെ അമേരിക്കൻ കോളനികളിൽ ഉടനീളം നടന്നിരുന്ന പ്രതിഷേധങ്ങളാണ് "ചായ വിരുന്നിലേയ്ക്ക്" നയിച്ചത്.  കോളനിവാസികൾ തേയില നിയമത്തെ പല കാരണങ്ങൾ മൂലവും എതിർത്തു. തങ്ങൾക്ക് പ്രാതിനിധ്യമുള്ള നിയമനിർമ്മാണസഭയ്ക്കു മാത്രമേ തങ്ങളുടെ മേൽ നികുതി ചുമത്താൻ അവകാശമുള്ളൂ എന്നതായിരുന്നു അവരുടെ ഏറ്റവും പ്രധാന വാദം. വേറെ മൂന്നു കോളനികളിലും പ്രതിഷേധക്കാർ തേയില കപ്പലുകളിൽ നിന്ന് ഇറക്കുന്നത് തടഞ്ഞിരുന്നു. എന്നാൽ ബോസ്റ്റണിലെ ഗവർണ്ണർ, തോമസ് ഹച്ചിൻസൺ, അങ്ങനെ ഇറക്കാൻ കഴിയാതിരുന്ന തേയില ബ്രിട്ടണിലേയ്ക്ക് തിരികെ അയക്കാൻ വിസമ്മതിച്ചു.  പ്രക്ഷോഭകർ കപ്പലുകളിൽ കയറി തേയില കടലിൽ എറിയാൻ മുതിരുമെന്ന് അദ്ദേഹം പ്രതീക്ഷിച്ചില്ല.
 

അമേരിക്കൻ വിപ്ലവത്തിലേയ്ക്കു നയിച്ച സുപ്രാധാനസംഭവങ്ങളിൽ ഒന്നാണ് "ചായ വിരുന്ന്".  ബ്രിട്ടീഷ് പാർലിമെന്റ് ഇതിനോട് പ്രതികരിച്ചത് കർശന നടപടികൾ സ്വീകരിച്ചുകൊണ്ടാണ്. ഈസ്റ്റ് ഇൻഡ്യാ കമ്പനിക്ക് കോളനിക്കാർ നഷ്ടപരിഹാരം കൊടുക്കുന്നതുവരെ ബോസ്റ്റൺ തുറമുഖത്തെ വ്യാപാരം നിർത്തലാക്കുന്നതും അവയിൽ ഉൾപ്പെട്ടിരുന്നു.  കൂടുതൽ പ്രതിഷേധനടപടികളുമായി കോളനിവാസികളും പ്രതികരിച്ചു.  അവർ വിളിച്ചുകൂട്ടിയ ഒന്നാം ഭൂഖണ്ഡ കോൺഗ്രസ്, രാജാവിനോട്  കർശനനിയമങ്ങൾ പിൻവലിക്കാൻ അഭ്യർത്ഥിക്കുകയും കോളനികളുടെ പ്രക്ഷോഭ നടപടികളെ ഏകോപിപ്പിക്കുകയും ചെയ്തു.  പ്രതിസന്ധി മൂർച്ഛിച്ചതിനെ തുടർന്ന് 1775-ൽ ബോസ്റ്റണടുത്ത്, അമേരിക്കൻ സ്വാതന്ത്ര്യസമരം ആരംഭിച്ചു.

## പശ്ചാത്തലം

ബ്രിട്ടീഷ് സാമ്രാജ്യത്തെ 1773-ൽ നേരിട്ടിരുന്ന രണ്ടു പ്രശ്നങ്ങളാണ് "ചായ വിരുന്നിന്" പശ്ചാത്തലമൊരുക്കിയത്: ഈസ്റ്റ് ഇന്ത്യാ കമ്പനി നേരിട്ടിരുന്ന സാമ്പത്തിക പ്രശ്നങ്ങളായിരുന്നു അവയിൽ ഒന്ന്; കോളനിവാസികൾക്ക് പ്രാതിനിധ്യം ഇല്ലാതിരുന്ന ബ്രിട്ടീഷ് പാർലിമെന്റിന് കോളനികളുടെ മേൽ എന്തധികാരമാണുള്ളതെന്ന തർക്കമായിരുന്നു രണ്ടാമത്തെ പ്രശ്നം. ഈ പ്രശ്നങ്ങൾക്ക് പരിഹാരം കാണാനുള്ള ബ്രിട്ടീഷ് സർക്കാരിന്റെ അസമർത്ഥമായ ശ്രമങ്ങളാണ് പ്രശ്നം വഷളാക്കി വിപ്ലവത്തിന് വഴിയൊരുക്കിയത്.  

## അവലംബം



വർഗ്ഗം:സമരങ്ങൾ
വർഗ്ഗം:ബോസ്റ്റൺ, മാസച്ച്യൂസെറ്റ്സ്
വർഗ്ഗം:അമേരിക്കൻ വിപ്ലവം
വർഗ്ഗം:ചായയുടെ ചരിത്രം
വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി
വർഗ്ഗം:ജീവാപായമില്ലാത്താ പോരാട്ടങ്ങളും യുദ്ധങ്ങളും
നക്ഷ് ഇ റുസ്തം

right|thumb|നക്ഷ് ഇ റുസ്തം
ഇറാനിൽ ഫാർസ് പ്രവിശ്യയിൽ പെർസെപോളിസിന് 12 കിലോമീറ്റർ വടക്കുപടിഞ്ഞാറായി സ്ഥിതി ചെയ്യുന്ന ഒരു പുരാവസ്തുകേന്ദ്രമാണ് **നക്ഷ് ഇ റുസ്തം** (പേർഷ്യൻ: نقش رستم). വിവിധ പുരാതനകാലഘട്ടങ്ങളിലെ ശിലാലിഖിതരേഖകളും, ഹഖാമനീഷിയൻ ചക്രവർത്തിമാരുടെ ശവകുടീരങ്ങളും ഇവിടെ നിലകൊള്ളുന്നു.

ഇവിടത്തെ ഏറ്റവും പുരാതനമായ ശിലാചിത്രം, വിചിത്രമായ തലപ്പാവ് ധരിച്ച ഒരു മനുഷ്യന്റെ മങ്ങിയ ചിത്രമാണ്. ഇത് ഈലമൈറ്റുകളാണ് ഇത് രേഖപ്പെടുത്തിയതെന്ന് കരുതുന്നു. ഇത് ഒരു വലിയ ചിത്രത്തിന്റെ ഭാഗമായിരുന്നു. സസാനിയൻ രാജാവായ ബ്രഹാം രണ്ടാമന്റെ കാലത്ത് ഈ ചിത്രത്തിന്റെ കുറേ ഭാഗവും നീക്കം ചെയ്യപ്പെട്ടു. ചിത്രത്തിലെ വിചിത്രമായ തലപ്പാവുകാരൻ, ഇറാനിയൻ ഐതിഹ്യങ്ങളിലേയും ഷാ നാമയിലേയും പ്രധാനകഥാപാത്രമായ റുസ്തം അഥവാ റോസ്തം ആണെന്ന് ഇറാനിയർ കരുതുന്നു. അതുവഴി **റുസ്തമിന്റെ ചിത്രം** എന്ന അർത്ഥമുള്ള **നക്ഷ് ഇ റുസ്തം** എന്ന പേര് ഈ സ്ഥലത്തിന് വരുകയും ചെയ്തു.

[right|thumb|[ദാരിയുസ് ഒന്നാമൻ|ദാരിയുസ് ഒന്നാമന്റെ ശവകുടീരം]]
നാല് ഹഖാമനിഷിയൻ ചക്രവർത്തിമാരുടെ ശവകുടീരം ഇവിടെ സ്ഥിതി ചെയ്യുന്നുണ്ട്. ഇവയിൽ ഒന്ന് അതിലെ എഴുത്ത് മൂലം ദാരിയുസ് ഒന്നാമന്റേതാണെന്ന് (ഭരണം: 522-486 ബി.സി.ഇ.) മനസ്സിലാക്കാൻ സാധിക്കും. മറ്റു മൂന്നു കുടീരങ്ങൾ ക്സെർക്സെസ് ഒന്നാമൻ, (ഭ. 486-465 ബി.സി.ഇ.), അർട്ടാക്സെർക്സെസ് ഒന്നാമൻ (ഭ. 465-424 ബി.സി.ഇ.), ദാരിയുസ് രണ്ടാമൻ (ഭ. 423-404 ബി.സി.ഇ.) എന്നിവരുടേതാണെന്ന് കരുതുന്നു. പണിതീരാതെ കിടക്കുന്ന അഞ്ചാമത്തെ ശവകുടീരം അർട്ടാക്ലെർക്സെസ് മൂന്നാമന്റേതോ അവസാന ഹഖാമനീഷ്യൻ ചക്രവർത്തിയായിരുന്ന ദാരിയുസ് മൂന്നാമന്റേതാണെന്നോ (ഭ. 336-330 ബി.സി.ഇ.) കരുതുന്നു. 

പാറ തുരന്നു നിർമ്മിച്ചിരിക്കുന്ന ഈ ശവകുടീരങ്ങൾ അതിന്റെ മുഖഭാഗത്തിന്റെ പ്രത്യേകത മൂലം പേർഷ്യൻ കുരിശ് എന്നറിയപ്പെടുന്നു. 

വിവിധ സസാനിയൻ ചക്രവർത്തിമാരും തങ്ങളുടെ വിജയഗാഥകൾ വിവിധ ഭാഷകളിൽ ഇവിടെ കൊത്തിവച്ചിട്ടുണ്ട്. 262-ആമാണ്ടിൽ സസാനിയൻ സാമ്രാജ്യത്തിന്റെ സ്ഥാപകനായ അർദാശീറിന്റെ പുത്രനും പിൻ‌ഗാമിയുമായിരുന്ന ഷാപുർ ഒന്നാമന്റെ കൽപ്പനയിൽ ഇവിടെ ഒരു ത്രിഭാഷാലിഖിതം രേഖപ്പെടുത്തിയിട്ടുണ്ട്. പേർഷ്യൻ, പാർത്തിയൻ, ഗ്രീക്ക് എന്നിവയാണ് ഇതിലെ ഭാഷകൾ.

## അവലംബം

വർഗ്ഗം:ഇറാനിലെ പുരാവസ്തുകേന്ദ്രങ്ങൾ
വർഗ്ഗം:അക്കാമെനിഡ് സാമ്രാജ്യം
ജെങ്കിൻസ് ചെവിയുദ്ധം

1739-നും 1748-നും ഇടയ്ക്ക് ബ്രിട്ടണും സ്പെയിനും തമ്മിൽ നടന്ന ഒരു യുദ്ധമാണ് **ജെങ്കിൻസ് ചെവിയുദ്ധം** (War of Jenkins' Ear).   ഇതിന്റെ അസാധാരണമായ പേരിനു പിന്നിൽ, ബ്രിട്ടന്റെ കച്ചവടക്കപ്പലുകളിലൊന്നിലെ മുഖ്യനാവികനായ റോബർട്ട് ജെങ്കിൻസ് ആണ്.  1731-ൽ കപ്പലിൽ ബലം പ്രയോഗിച്ചു കയറിയ സ്പെയിനിന്റെ സമുദ്രതടസം‌രക്ഷകർ മുറിച്ച മാറ്റിയ തന്റെ ചെവി ജെങ്കിൻസ് ബ്രിട്ടീഷ് പാർലിമെന്റിൽ പ്രദർശിപ്പിച്ചിരുന്നു.   "റെബേക്ക" എന്നുപേരായ ബ്രിട്ടീഷ് കച്ചവടക്കപ്പലിലെ മുഖ്യ നാവികനായിരുന്നു ജെങ്കിൻസ്.  ജൂലിയോ ലിയോൻ ഫെർഡിനോയുടെ നേതൃത്വത്തിൽ "ലാ ഇസബെല്ല" എന്ന കപ്പലിലുണ്ടായിരുന്ന സ്പെനിയിന്റെ തടസം‌രക്ഷകസേനാ വിഭാഗം, ബ്രിട്ടീഷ് നാവികർ‍ കടൽക്കൊള്ളയിൽ ഏർപ്പെട്ടിരിക്കുകയാണെന്നാരോപിച്ച് അവരുടെ കപ്പലിൽ കയറുകയും ജെങ്കിൻസിന്റെ ചെവികളിലൊന്ന് മുറിച്ചുകളയുകയും ചെയ്തെന്നായിരുന്നു ആരോപണം. "ഇനി അയാൾ ഇതു ചെയ്താൽ ഞാനും ഇതുതന്നെ ചെയ്യുമെന്ന് നിന്റെ രാജാവിനോടു പോയി പറഞ്ഞേക്ക്" എന്നു പറഞ്ഞാണത്രെ സ്പെയിൻ തടസം‌രക്ഷകർ പോയത്. 1738 മാർച്ചിൽ ഈ സംഭവത്തിന്റെ വിചാരണയ്ക്കായി ബ്രിട്ടീഷ് പാർലിമെന്റിലേയ്ക്ക് വിളിക്കപ്പെട്ട ജെങ്കിൻസ് വിചാരണക്കിടെ തന്റെ മുറിച്ചുമാറ്റപ്പെട്ട ചെവി പ്രദർശിപ്പിച്ചതായി പറയപ്പെടുന്നു. എന്നാൽ ഈ വിചാരണയുടെ വിശദമായ രേഖളൊന്നും ലഭ്യമല്ല. മറ്റു പലവിഷയങ്ങളുടേയും വിചാരണക്കൊപ്പമാണ് ഇതും വിചാരണ ചെയ്യപ്പെട്ടത്. വിചാരണയിൽ, ഈ സംഭവം ബ്രിട്ടന്റെ അഭിമാനത്തിന്റെ പ്രശ്നവും, യുദ്ധത്തിന് മതിയായ പ്രകോപനവും ആയി വിലയിരുത്തപ്പെട്ടു.

ഇതും ഇതുപോലുള്ള മറ്റു ചില സംഭവങ്ങളും, അമേരിക്കൻ ഭൂഖണ്ഡത്തിലെ സ്പെയിനിന്റെ കോളനികളിൽ അടിമകളെ വിൽക്കാൻ ബ്രിട്ടണ് അനുമതി നൽകിയിരുന്ന "അസിയെന്റോ" ഉടമ്പടി മാനിക്കാൻ സ്പെയിനിനെ നിർബ്ബന്ധിക്കാനുദ്ദേശിച്ചുള്ള ഈ യുദ്ധത്തിന് തിരികൊളുത്തി.
യുദ്ധത്തിലെ പ്രധാന പോരാട്ടങ്ങൾ മിക്കവാറും 1742-ൽ തന്നെ അവസാനിച്ചിരുന്നു.എങ്കിലും 1742-ന് ശേഷം ഈ യുദ്ധം യൂറോപ്പിലെ മുഖ്യ രാഷ്ട്രങ്ങളെല്ലാം ഉൾപ്പെട്ട ഓസ്ട്രിയൻ പിന്തുടർച്ചായുദ്ധത്തിന്റെ ഭാഗമെന്ന നിലയിൽ തുടർന്നു. 1748-ലെ [സമാധാന സന്ധി ജെങ്കിൻസ് ചെവിയുദ്ധം ഔപചാരികമായി അവസാനിപ്പിച്ചു.

## അവലംബം



വർഗ്ഗം:ചെവി
വർഗ്ഗം:ഓസ്ട്രിയൻ പിന്തുടർച്ചായുദ്ധം
നോബൽ സമ്മാനം 2009

2009-ലെ നോബൽ സമ്മാനങ്ങൾ പ്രഖ്യാപിച്ചു. 

## അവലംബം


വിഭാഗം:2009
വിഭാഗം:നോബൽ സമ്മാനം
നെല്ലായ ഗ്രാമപഞ്ചായത്ത്

പാലക്കാട് ജില്ലയിൽ ഒറ്റപ്പാലം താലൂക്കിൽ ഒറ്റപ്പാലം ബ്ളോക്കിലാണ് 27.41 ച.കി.മീറ്റർ വിസ്തൃതിയുള്ള **നെല്ലായ ഗ്രാമപഞ്ചായത്ത്** സ്ഥിതി ചെയ്യുന്നത്. ചെർപ്പുളശ്ശേരിയാണ് അടുത്ത പട്ടണം. പൊട്ടച്ചിറ മുഹമ്മദ് ഷാഫി ആണ് നിലവിലെ പഞ്ചായത്ത് അധ്യക്ഷൻ 

## അതിരുകൾ
*തെക്ക്‌ - ചളവറ പഞ്ചായത്ത്
*വടക്ക് - ചെർപ്പുളശ്ശേരി നഗരസഭ
*കിഴക്ക് - ചെർപ്പുളശ്ശേരി നഗരസഭ
*പടിഞ്ഞാറ് - ഏലംകുളം, കുലുക്കല്ലൂർ പഞ്ചായത്തുകളും തൂതപ്പുഴയും

## വാർഡുകൾ
**ആകെ 19 വാർഡുകൾ** 
# കുളപ്പിട  
# മാരായമംഗലം  
# ഇരുമ്പാലശ്ശേരി  
# നെല്ലായ  
# എലപ്പൻകോട്ട 
# പുലാക്കാട്  
# പോമ്പിലായ  
# കിഴക്കേക്കര  
# മോളൂർ  
# പൊട്ടച്ചിറ  
# മമ്പാട്ടുപറമ്പ്  
# ചെമ്മൻകുഴി  
# കിഴക്കുംപറമ്പ്  
# ഏഴുവന്തല  
# അംബേദ്‌കർ കോളനി  
# പട്ടിശ്ശേരി  
# മാരായമംഗലം സൗത്ത്  
# വരനാമംഗലം  
# മാവുണ്ടിരി

## മുൻ പ്രസിഡന്റുമാർ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/nellayapanchayat 
*Census data 2001
തിയോറ

Xiph.Org ഫൗണ്ടേഷന്റെ പ്രൊജക്റ്റുകളിലൊന്നായ തിയോറ (Theora), സ്വതന്ത്ര സോഫ്റ്റ്‌വേർ തത്ത്വത്തിൽ അധിഷ്ഠിതമായ ഒരു വീഡിയോ ഫോർമാറ്റ് ആണ്. തിയോറ സാധാരണയായി ഓഗ് (Ogg) എന്ന കണ്ടയ്നർ ഫോർമാറ്റിലാണ് ലഭ്യമാകുന്നത് എന്നതിനാൽ, ഇത് സാധാരണയായി ഓഗ് തിയോറ എന്ന് അറിയപ്പെടുന്നു. എംപെഗ് വീഡിയോ ഫോർമാറ്റുകളുടെ ഒരു സൗജന്യ വകഭേദമായി തിയോറയെ ഉപയോഗിക്കാൻ കഴിയും. ffmpeg2theora എന്ന സോഫ്റ്റ്‌വേർ ടൂൾ ഉപയോഗിച്ച് മറ്റു പല ഫോർമാറ്റുകളിലുള്ള വീഡിയോ ഫയലുകളെ ഓഗ് തിയോറ ആക്കി മാറ്റുവാൻ കഴിയും.വോർബിസ് ഓഡിയോ ഫോർമാറ്റ് ഉൾപ്പെടെയുള്ള അവരുടെ മറ്റ് സ്വതന്ത്രവും തുറന്നതുമായ മീഡിയ പ്രോജക്റ്റുകൾക്കൊപ്പം ലൈസൻസിംഗ് ഫീസില്ലാതെ വിതരണം ചെയ്യുന്നു.

Xiph.Org ഫൗണ്ടേഷൻ വികസിപ്പിച്ചെടുക്കുന്ന തിയോറ വീഡിയോ കംപ്രഷൻ ഫോർമാറ്റിന്റെ റഫറൻസ് നടപ്പിലാക്കുന്നതിന് വേണ്ടിയുണ്ടാക്കിയതാണ് ലിബ്തിയോറ വീഡിയോ കോഡെക്.

ഓൺ2(On2) ടെക്‌നോളജീസ് പബ്ലിക് ഡൊമെയ്‌നിലേക്ക് പുറത്തിറക്കിയ മുൻ ഉടമസ്ഥതയിലുള്ള വിപി3(VP3) കോഡെക്കിൽ നിന്നാണ് തിയോറ ഉരുത്തിരിഞ്ഞത്. രൂപകൽപ്പനയിലും ബിറ്റ്‌റേറ്റ് കാര്യക്ഷമതയിലും ഇത് എംപെഗ് 4 (MPEG-4) പാർട്ട് 2, വിൻഡോസ് മീഡിയ വീഡിയോയുടെ ആദ്യകാല പതിപ്പുകൾ, റിയൽ വീഡിയോ(RealVideo) എന്നിവയുമായി താരതമ്യപ്പെടുത്താവുന്നതാണ്. ഓപ്പൺ സ്റ്റാൻഡേർഡ് ഫിലോസഫിയിൽ ഇതിനെ ബിബിസിയുടെ ഡിറാക്ക് കോഡെക്കുമായി താരതമ്യപ്പെടുത്താവുന്നതാണ്.

മാക്സ് ഹെഡ്റൂം ടെലിവിഷൻ പ്രോഗ്രാമിലെ എഡിസൺ കാർട്ടറുടെ കൺട്രോളറായ തിയോറ ജോൺസിന്റെ പേരിലാണ് തിയോറ അറിയപ്പെടുന്നത്.
## അവലംബം

വർഗ്ഗം:കമ്പ്യൂട്ടർ ഫയൽ തരങ്ങൾ
വോർബിസ്

Xiph.Org ഫൗണ്ടേഷന്റെ  പ്രൊജക്റ്റുകളിലൊന്നായ **വോർബിസ്** (Vorbis), സ്വതന്ത്ര സോഫ്റ്റ്‌വെയർ തത്ത്വത്തിൽ അധിഷ്ഠിതമായ ഒരു ഓഡിയോ ഫോർമാറ്റ് ആണ്. വോർബിസ് സാധാരണയായി **ഓഗ്** (Ogg) എന്ന കണ്ടയ്നർ ഫോർമാറ്റിലാണ് ലഭ്യമാകുന്നത് എന്നതിനാൽ, ഇത് സാധാരണയായി ഓഗ് വോർബിസ് എന്ന് അറിയപ്പെടുന്നു. എം‌പി3 യേക്കാൾ വ്യക്തതയാർന്ന ശബ്ദം രേഖപ്പെടുത്താൻ വോർബിസിനു കഴിയുമെന്നതിനാൽ  എംപിത്രീ യുടെ ഒരു സൗജന്യ വകഭേദമായി വോർബിസിനെ ഉപയോഗിക്കാൻ കഴിയും. Xiph.Org ന്റെ തന്നെ ഒരു എൻകോർഡർ ആയ ഓഗെൻ‍ക് (oggenc) എന്ന സോഫ്റ്റ്‌വേർ ഉപയോഗിച്ച് വേവ് (wav), ഫ്ലാക് (flac) എന്നീ  ഓഡിയോ ഫോർമാറ്റുകളിലുള്ള ഓഡിയോ ഫയലുകളെ ഓഗ് വോർബിസ് ആക്കി മാറ്റുവാൻ കഴിയും. ഓഗ് കണ്ടെയ്‌നർ ഫോർമാറ്റുമായി ചേർന്നാണ് വോർബിസ് സാധാരണയായി ഉപയോഗിക്കുന്നത്അതിനാൽ ഇതിനെ പലപ്പോഴും **ഓഗ് വോർബിസ്** എന്ന് വിളിക്കുന്നു. 

1993-ൽ ക്രിസ് മോണ്ട്‌ഗോമറി ആരംഭിച്ച ഓഡിയോ കംപ്രഷൻ വികസനത്തിന്റെ തുടർച്ചയാണ് വോർബിസ്.  എംപി3(MP3) ഓഡിയോ ഫോർമാറ്റിന് ലൈസൻസിംഗ് ഫീസ് ഈടാക്കാനുള്ള പദ്ധതികൾ പ്രഖ്യാപിച്ചുകൊണ്ട് ഫ്രോൺഹോഫർ സൊസൈറ്റിയുടെ 1998 സെപ്റ്റംബറിലെ ഒരു കത്തിനെ(a letter) തുടർന്നാണ് ഇതിന്റെ തീവ്രമായ വികസനം ആരംഭിച്ചത്.എക്സ്ഫോഫോറസ് കമ്പനിയുടെ ഓഗ് പ്രോജക്റ്റിന്റെ (ഓഗ്സ്ക്വിഷ് (OggSquish) മൾട്ടിമീഡിയ പ്രോജക്റ്റ് എന്നും അറിയപ്പെടുന്നു) ഭാഗമായാണ് വോർബിസ് പദ്ധതി ആരംഭിച്ചത്. ക്രിസ് മോണ്ട്ഗോമറി പ്രോജക്റ്റിന്റെ പ്രവർത്തനം ആരംഭിച്ചു, കൂടാതെ മറ്റ് നിരവധി ഡെവലപ്പർമാരുടെ സഹായവും ലഭിച്ചു. 2000 മെയ് മാസത്തിൽ വോർബിസ് ഫയൽ ഫോർമാറ്റ് 1.0 ആയി ഫ്രീസുചെയ്യുന്നത് വരെ അവർ സോഴ്സ് കോഡ് പരിഷ്ക്കരിക്കുന്നത് തുടർന്നു.യഥാർത്ഥത്തിൽ എൽജിപിഎൽ(LGPL) ആയി ലൈസൻസ് ലഭിച്ചിരുന്നു, 2001-ൽ റിച്ചാർഡ് സ്റ്റാൾമാന്റെ അംഗീകാരത്തോടെ അഡോപ്ഷൻ പ്രോത്സാഹിപ്പിക്കുന്നതിനായി വോർബിസ് ലൈസൻസ് ബിഎസ്ഡി (BSD) ലൈസൻസായി മാറ്റി.
## അവലംബം

വർഗ്ഗം:കമ്പ്യൂട്ടർ ഫയൽ തരങ്ങൾ
വൈലത്തൂർ (മലപ്പുറം ജില്ല)

മലപ്പുറം ജില്ലയിലെ തിരൂർ താലൂക്കിൽ പൊൻമുണ്ടം പഞ്ചായത്തിൽ പെട്ട ഒരു പട്ടണം. 

അഞ്ചു റോഡുകൾ വന്നുചേരുന്ന ഈ പ്രദേശം ജനത്തിരക്കുള്ള ഒരു ജംഗ്‌ഷനാണ്‌. റോഡുകൾ: 1) എടരിക്കോട്‌, കോട്ടക്കൽ ഭാഗങ്ങളിലേക്ക്‌ 2) പുത്തനത്താണി, വളാഞ്ചേരി ഭാഗങ്ങളിലേക്ക്‌ 3) കരിങ്കപ്പാറ, കോഴിച്ചെന 4) തിരൂർ ഭാഗത്തേക്ക്‌ 5) വട്ടത്താണി, താനൂർ ഭാഗങ്ങളിലേക്ക്‌.

ഏറ്റവും അടുത്ത വലിയ പട്ടണം തിരൂർ (വൈലത്തൂരിന്റെ പടിഞ്ഞാറു ഭാഗം) ആണ്‌- 5 കിലോമീറ്റർ ദൂരം. പിന്നെ കോട്ടക്കൽ (വൈലത്തൂരിന്റെ കിഴക്കു ഭാഗം)-8 കിലോമീറ്റർ ദൂരം.

## അവലംബം
ഗ്രഹനില

ഏതെങ്കിലും ഒരു നിശ്ചിത സമയത്തെ ഗ്രഹങ്ങളുടെ സ്ഥാനം രാശിചക്രത്തിൽ അടയാളപ്പെടുത്തുന്ന രീതിയാണ് **ഗ്രഹനില**. രണ്ടുവ്യത്യസ്ത ഗ്രഹനിലകളുടെ താരതമ്യം വഴി അവതമ്മിലുള്ള സമയവ്യത്യാസം കണക്കാക്കുവാൻ കഴിയും. പ്രാചീന കാലത്ത് ഗ്രഹനിലകൾ ഉപയോഗപ്പെടുത്തി കാലഗണന നടത്തുന്ന രീതി നിലനിന്നിരുന്നു. വൃത്ത രൂപത്തിലും ചതുര രൂപത്തിലും ഡയമൺ‍ രൂപത്തിലും വിവിധ സംസ്കൃതികളിൽ ഗ്രഹനിലകൾ  എഴുതിയിരുന്നു. ഭാരതത്തിൽ മേടം രാശിയാണ് ഗ്രഹനിലയുടെ ആരം‌ഭം.. ആധുനിക കാലത്ത്  ഗ്രിഗോറിയൻ കലണ്ടറിന്റെ ആവിർഭാവത്തോടെ ഗ്രഹനിലയുടെ പ്രാധാന്യം ഇല്ലാതായെങ്കിലും ജ്യോത്സ്യത്തിൽ ഭാവി പ്രവചനത്തിനും മറ്റും ഇന്ന് അത് ഉപയോഗിക്കുന്നു.
കല്ലിയൂർ

തിരുവനന്തപുരം ജില്ലയിൽ തിരുവനന്തപുരം താലുക്കിൽ തെക്കു ഭാഗത്തായ്  ആണ് **കല്ലിയൂർ** പഞ്ചായത്ത് പ്രദേശം. ദേശീയ പാത 47-ൽ നിന്നും കോവളം, വിഴിഞ്ഞം, തുടങ്ങിയ മേഖലയിലേക്കു പോകുന്ന വഴിയിൽ പുന്നമ്മൂടിനും കാക്കാമ്മൂലക്കും മധ്യേ ആണ് കല്ലിയൂർ. പ്രകൃതി രമണീയമായ ശുദ്ധജല തടാകമായ വെള്ളായണി കായൽ ഇതിനടുത്താണ് സ്ഥിതി ചെയ്യുന്നത്.
കുറിക്കല്ല്യാണം

മലബാർ മേഖലയിൽ വിശിഷ്യാ വടകര, നാദാപുരം ഭാഗങ്ങളിൽ സർവ്വ സാധാരണയായി കാണുന്ന ഒരു പലിശ രഹിത പണമിടപാട് സംവിധാനമാണ് **പണപ്പയറ്റ്**.
## ഉദ്ദേശ്യം
നാടിന്റെ ഐക്യവും ബന്ധങ്ങളും നഷ്ടപ്പെടാതിരിക്കുക, സാമ്പത്തിക പ്രയാസങ്ങൾ ഇല്ലാതാവുക എന്നീ ഉദ്ദേശങ്ങളോടെ   പൂർവ്വീകർ ഉണ്ടാക്കിയ ഒരു സമ്പ്രദായമാണ് പണപ്പയറ്റ്. സാമ്പത്തികമായ ആവശ്യങ്ങൾ വരുമ്പോഴാണ് പലരും പണപ്പയറ്റിനെക്കുറിച്ചാലോചിക്കുന്നത്. പണക്കാരനെന്നോ പാമരനെന്നോ വ്യത്യാസമില്ലാതെ എല്ലാവരെയും ഇതിൽ തുല്യമായി പരിഗണിക്കുന്നു.  
## നടപടി
നിശ്ചിത തിയ്യതിയും സമയവും സ്ഥലവും രേഖപ്പെടുത്തിയ ക്ഷണക്കത്ത് തന്റെ പരിചിത വലയങ്ങളിലെല്ലാം വിതരണം ചെയ്യുകയാണ് ആദ്യ പടി. കുടുംബാംഗങ്ങൾ, സുഹൃത്തുക്കൾ, അയൽവാസികൾ തുടങ്ങി ജാതി മത വർണ്ണ പ്രായ ഭേദമന്യേ ക്ഷണിതാക്കളാവും. വ്യക്തികളുടെ ബന്ധങ്ങൾക്കനുസരിച്ച് ക്ഷണിതാക്കളുടെ എണ്ണവും കൂടും.

പയറ്റ് ദിവസം മുൻ നിശ്ചയിച്ച സമയത്ത് തന്നെ പയറ്റ് ആരംഭിക്കും. വരുന്നവർക്കെല്ലാം  ഭക്ഷണം നൽകുന്നു. (ഇടിയൂന്നിയും പഴവും, പൊറോട്ടയും ബീഫും, ബ്രഡും കറിയും ഒക്കെ ചില പയറ്റ് കോളുകളാണ്) ഭക്ഷണം കഴിച്ച് കഴിഞ്ഞാൽ ഉമ്മറത്ത് ബുക്കുമായി ഇരിക്കുന്ന ആളുടെ കയ്യിൽ പണം കൊടുത്ത് ബുക്കിൽ രേഖപ്പെടുത്തി എന്നുറപ്പ് വരുത്തുക. ഇഷ്ടമുള്ള തുക ഏൽപ്പിക്കാം ( ഉദാ:.250,500,1000). ഈ പൈസയെ  "മുതൽ" സംഖ്യ എന്ന് വിളിക്കും. വൈകീട്ട് എട്ട് മണി വരെ പയറ്റ് സമയമുണ്ടാകും. അതിനിടക്ക് എപ്പോഴും വന്ന് പണം കൊടുക്കാവുന്നതാണ്. കിട്ടിയ തുകയും എഴുതിയ തുകയും പരിശേധിച്ചുറപ്പു വരുത്തി മാത്രമേ  എഴുതുന്നയാൾ പോവുകയുള്ളൂ.
## കടം വീട്ടൽ
പണമിടപാട് നടത്തിയവരെല്ലാം ഓരോരുത്തരായി പണപ്പയറ്റ് കഴിച്ച് കൊണ്ടിരിക്കും. ഇവർക്കെല്ലാം തുക തിരിച്ച് കൊടുക്കണം. ഈ കൊടുക്കൽ-വാങ്ങലിനെയാണ്  പയറ്റ് എന്ന പദം അന്വർത്ഥമാക്കുന്നത്. തിരിച്ച് പയറ്റുമ്പോൾ അയാൾ പയറ്റിയ മുതൽ സംഖ്യയും അതിൽ ഇഷ്ടമുള്ള ഒരു സംഖ്യ കൂടുതലും പയറ്റണം. ഉദാഹരണത്തിന് 500 രൂപ ആണ് മുതൽ സംഖ്യ എങ്കിൽ 500+500 ആയിരം തിരിച്ച് പയറ്റുക. കൂട്ടി നൽകുന്ന സംഖ്യ അടുത്ത തവണ ആദ്യത്തെയാൾ നിശ്ചയിക്കുന്ന ദിവസം ഇതേ രീതിയിൽ തിരിച്ചു നൽകുന്നു. ഇത് ഒരു ചാക്രിക വ്യവസ്ഥയായി നിലനിൽക്കും. എപ്പോഴാണോ ഒരാൾക്ക് ഇതിൽ നിന്നും പിന്മാറാൻ തോന്നുന്നത്, അപ്പോൾ അയാൾ മുതൽ സംഖ്യ മാത്രം നൽകുകയോ സ്വീകരിക്കുകയോ ചെയ്യുന്നതോടെ അയാൾ ഇതിൽ നിന്നും ഒഴിവാകുന്നു.

## പ്രത്യേകതകൾ
പലപ്പോഴും പുതു തലമുറയെ സമൂഹം തിരിച്ചറിയാൻ തുടങ്ങുന്നത് തന്നെ ഈ സംവിധാനത്തിലേക്ക് അവർ പങ്കാളിയാവുന്നതോടുകൂടിയാണ്.  പയറ്റ് നടക്കുന്ന കടയോ വീടോ തിരിച്ചറിയാൻ ഈന്തോലപ്പട്ട അടയാളമായി വെക്കുന്നു. പയറ്റ് ബുക്കിൽ ആദ്യത്തെ വരികൾ സ്വന്തം പുതിയാപ്ലാർക്ക് (മരുമക്കൾക്ക്) മാറ്റിവച്ച് കൊണ്ട് ബഹുമാനം കാണിക്കുന്നതും ഇതിലെ ഒരു സവ്ശേഷതയാണ്. പയറ്റിന്റെ പണം, ബോധപൂർവ്വം വൈകിപ്പിക്കുകയോ നൽകാതിരിക്കുകയോ ചെയ്യില്ല. അങ്ങനെ ആരെങ്കിലും ചെയ്താൽ തന്നെ സമൂഹം അവനെ വളരെ മോശക്കാരനായിട്ടാണ് വിലയിരുത്തുക. പരസ്പര ബന്ധവും സ്നേഹവും  ഉറപ്പിക്കാൻ പയറ്റ് സഹായിക്കുന്നു.

## അവലംബം
ലെനിൻ രാജേന്ദ്രൻ

മലയാളചലച്ചിത്രരംഗത്തെ ഒരു സം‌വിധായകനും തിരക്കഥകൃത്തുമായിരുന്നു **ലെനിൻ രാജേന്ദ്രൻ**. ജനപ്രിയ ചിത്രങ്ങളുടെ രീതികളേയും  താരങ്ങളേയും ഉപയോഗപ്പെടുത്തുമ്പോഴും വിപണിയുടെ പ്രലോഭനങ്ങൾക്ക് വഴങ്ങാതെ ചിത്രത്തിന്റെ മൂല്യത്തിന്‌ പ്രാധാന്യം നൽകിയ സം‌വിധായകരിലൊരാളായിരുന്നു അദ്ദേഹം.

## ജീവിതരേഖ
തിരുവനന്തപുരത്തെ ഊരൂട്ടമ്പലത്താണ്‌ ലെനിൻ രാജേന്ദ്രന്റെ ജനനം. തിരുവനന്തപുരം യൂനിവേഴ്സിറ്റി കോളേജിൽ പഠനം. പഠിക്കുന്ന കാലത്ത് എസ്.എഫ്.ഐയുടെ സജീവപ്രവർത്തകനായിരുന്ന അദ്ദേഹം ശക്തനായ ഒരു കമ്മ്യൂണിസ്റ്റ് പ്രവർത്തകനായി തുടർന്നു‌. തന്റെ ആശയങ്ങൾക്ക് തിരക്കഥയിലൂടെ അദ്ദേഹം സാക്ഷാത്കാരം നൽകാൻ ശ്രമിച്ചു. 1985 ൽ ഇറങ്ങിയ "മീനമാസത്തിലെ സൂര്യൻ" എന്ന ചിത്രം ഫ്യൂഡൽ വിരുദ്ധപോരാട്ടത്തെ  ഒരു കമ്മ്യൂണിസ്റ്റ് കാഴ്ചപ്പാടിലൂടെ നോക്കിക്കാണുന്ന ചിത്രമാണ്‌.   മഴയെ  സർഗാത്മകമായി തന്റെ ചിത്രങ്ങളിൽ ഉപയോഗപ്പെടുത്തിയിട്ടുള്ള ഒരു  സം‌വിധായകനാണ്‌ രാജേന്ദ്രൻ. പത്തൊമ്പതാം നൂറ്റാണ്ടിലെ തിരുവിതാംകൂർ രാജാവായിരുന്ന സ്വാതി തിരുന്നാളിന്റെ ജീവചരിത്ര ചിത്രമായ  "സ്വാതിതിരുന്നാൾ"  എന്ന ചിത്രത്തിൽ‍ ഇതു വളരെ പ്രകടമാണ്‌ . 
1992 ൽ സം‌വിധാനം ചെയ്ത "ദൈവത്തിന്റെ വികൃതികൾ" എം. മുകുന്ദന്റെ അതേപേരിലുള്ള നോവലിനെ ആസ്പദമാക്കിയുള്ളതായിരുന്നു. കമലാ സുറയ്യയുടെ "നഷ്ടപ്പെട്ട നീലാംബരി" എന്ന കഥയെ ഉപജീവിച്ചുള്ളതായിരുന്നു 2001 ലെ "മഴ" എന്ന ചിത്രം. 2003 ലെ "അന്യർ" എന്ന ചിത്രം കൈകാര്യം ചെയ്യുന്നത് കേരളത്തിലെ അപകടകരമായ വർഗീയ ധ്രുവീകരണത്തെയാണ്‌.

കേരള സ്റ്റേറ്റ് ഫിനാൻഷ്യൽ എന്റർപ്രൈസസിൽ(കെ.എസ്.എഫ്.ഇ.) ഉദ്യോഗസ്ഥാനായിരുന്നു.

## കുടുംബം
ഭാര്യ:ഡോ.രമണി , മക്കൾ:പാർവതി ,ഗൗതമൻ

## ചിത്രങ്ങൾ
*വേനൽ (1981)
*ചില്ല് (1982)
*പ്രേംനസീറിനെ കാണ്മാനില്ല (1983)
*മീനമാസത്തിലെ സൂര്യൻ (1985)
*മഴക്കാല മേഘം (1985)
*സ്വാതി തിരുന്നാൾ (1987)
*പുരാവൃത്തം (1988)
* വചനം (1989)
*ദൈവത്തിന്റെ വികൃതികൾ (1992)
*കുലം
*മഴ(2000)
*അന്യർ(2003)
*രാത്രിമഴ (2007)
*മകരമഞ്ഞ് (2010)

## പുരസ്കാരങ്ങൾ
*1992 ലെ സംസ്ഥാന ചലച്ചിത്രപുരസ്കാരം- മികച്ച ചിത്രം, സം‌വിധായകൻ,നിർമ്മാതാവ്(ദൈവത്തിന്റെ വികൃതികൾ എന്ന ചിത്രം)
*1996 ലെ സംസ്ഥന ചലച്ചിത്രപുരസ്കാരം(മികച്ച ജനപ്രിയ,കലാമുല്യമുള്ള ചിത്രത്തിനുള്ളത്)-കുലം എന്ന ചിത്രത്തിന്‌

## കൃതികൾ
*ആ ചുവന്ന കാലത്തിന്റെ ഓർമ്മക്ക്
*അന്യർ
*മഴ
## ചിത്രശാല

Lenin rajendran.jpg|2011ൽ

## അവലംബം

## പുറം കണ്ണി

*
*ലെനിൻ രാജേന്ദ്രനുമായുള്ള യൂട്യൂബിലെ മുഖാമുഖം
*ലെനിൻ രാജേന്ദ്രൻ ചിത്രങ്ങളുടെ പൂർണ്ണവിവരങ്ങൾ 

വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:2019-ൽ മരിച്ചവർ
വർഗ്ഗം:ജനുവരി 14-ന് മരിച്ചവർ
അമരാവതി നദി

കേരളത്തിൽ നിന്നുൽഭവിക്കുന്ന പാമ്പാർ, ചിന്നാർ നദികൾ സംഗമിച്ച് തമിഴ്നാട്ടിലൂടെ ഒഴുകുന്ന ഒരു നദിയാണ് **അമരാവതി**(തമിഴ്:அமராவதி ஆறு). കാവേരിയുടെ പോഷകനദികൂടിയാണ് അമരാവതി.

## ഗതി
175കിമി നീളമുള്ള അമരാവതി ഉത്ഭവിക്കുന്നത് കേരള തമിഴ്നാട് അതിർത്തിയിലുള്ള ആനമലയുടെ താഴ്വാരത്തുനിന്നാണ്. അവിടെനിന്ന് വടക്കോട്ട് ഒഴുകുന്ന നദിക്കു കുറുകെ അമരാവതിനഗറിൽ ഡാം നിർമ്മിച്ചിരിക്കുന്നു.കല്ലപുരം നദിയും തിരുപ്പൂർ ജില്ലയിലെ ധാരാപുരത്തിനടുത്ത് പഴനിയിൽ നിന്നുള്ള ഷണ്മുഖനദിയും അമരാവതിയിൽ സംഗമിക്കുന്നു.കരൂരിൽ വച്ച് അമരാവതി കാവേരിയിൽ ലയിക്കുന്നു.

## ജലസേചനം
അമരാവതിയിലെ ജലം കോയമ്പത്തൂർ, തിരുപ്പൂർ, ഈറോഡ്, കരൂർ ജില്ലകളിലെ 60000 ഏക്കർ(240 km2)കൃഷിഭൂമിയിലേക്ക് ജലസേചനത്തിന് ഉപയോഗിക്കുന്നു.അമരാവതി അണക്കെട്ടിൽ 4 മെഗാവാട്ട് വൈദ്യുതി ഉൽപാദിപ്പിക്കുന്ന ഒരു നിലയമുണ്ട്.കരൂർ മേഖലയിൽ വ്യാവസായിക ആവശ്യങ്ങൾക്ക് അമരാവതിലെ ജലത്തെയാണ് ആശ്രയിക്കുന്നത്. ഈ പ്രദേശത്ത് അമരാവതി വൻ തോതിൽ മലിനീകരിക്കപ്പെടുന്നു.

## അവലംബം


വർഗ്ഗം:ഇന്ത്യയിലെ നദികൾ
വർഗ്ഗം:തമിഴ്‌നാട്ടിലെ നദികൾ
വർഗ്ഗം:കോയമ്പത്തൂരിന്റെ ഭൂമിശാസ്ത്രം
വർഗ്ഗം:കാവേരിയുടെ പോഷകനദികൾ
ഹിലരി മാന്റൽ

ഒരു ബ്രിട്ടീഷ് നോവലിസ്റ്റും, ചെറുകഥാകൃത്തും നിരൂപകയുമായിരുന്നു **ഹിലരി മാന്റൽ** (ജനനം: ജൂലൈ 2, 1952 -) . 2009-ലെ  മാൻ ബുക്കർ സമ്മാനത്തിന്‌ മാന്റൽ എഴുതിയ വോൾഫ് ഹാൾ എന്ന കൃതി അർഹമായി ഇവർ എഴുതിയ *ബ്രിങ്ങ് അപ് ദ ബോഡീസ്* എന്ന നോവലിനു 2012-ലെ മാൻ ബുക്കർ സമ്മാനം ലഭിച്ചു .  ഇതോടെ രണ്ടാമത്തെ തവണയും മാൻ ബുക്കർ സമ്മാനം നേടുന്ന ആദ്യ വനിതയും, ബ്രീട്ടീഷ് എഴുത്തുകാരിയുമായി ഇവർ .ഇംഗ്ളണ്ടിലെ ഡർബിഷയറിൽ ഗ്ളോസോപിലാണ് ഹിലരി ജനിച്ചത്.1974ൽ ഫ്രഞ്ച് വിപ്ലവത്തെകുറിച്ച് എഴുതി തുടങ്ങിയ നോവലാണ് എ സ്പേസ് ഓഫ് ഗ്രേറ്റർ സേഫ്റ്റി.ആദ്യനോവൽ 1985ൽ പുറത്തിറങ്ങിയ എവരിഡേ ഈസ് മദേഴ്സ് ഡേ ആണ്.1986ൽ വേക്കന്റ് പൊസഷൻ,1992ൽ എ സ്പേസ് ഓഫ് ഗ്രേറ്റർ സേഫ്റ്റി,1994ൽ എ ചേഞ്ച് ഓഫ് ക്ളൈമറ്റ് എന്നിവ ഹിലരിയുടെ പ്രധാനരചനകളാണ്.2002ൽ ഹിലരിയുടെ ഓർമ്മകുറിപ്പുകൾ ഗിവിങ് അപ്പ് ദ് ഗോസ്റ്റ് പുറത്തിറങ്ങി.ഹിലരി എഴുതിയ കഥാസമാഹാരമാണ് 2003ൽ പുറത്തിറങ്ങിയ ലേണിംഗ് ടു ചോക്ക് എന്നിവയാണ് ഹിലരിയുടെ മറ്റു പ്രധാന കൃതികൾ.

മരണം

2022 സെപ്റ്റംബർ 23 ന് ഹിലരി മാന്റൽ അന്തരിച്ചു.

=അവലംബം=


വർഗ്ഗം:1952-ൽ ജനിച്ചവർ

വർഗ്ഗം:ജൂലൈ 2-ന് ജനിച്ചവർ

വർഗ്ഗം:ബ്രിട്ടീഷ് എഴുത്തുകാർ